Iaz, 550 pertsonak baino gehiagok topatu zuten lana EGAZ Txorierriren bidez - Txorierri - Aikor.eus\nIaz, 550 pertsonak baino gehiagok topatu zuten lana EGAZ Txorierriren bidez\nAikor aldizkaria 2018-05-04 11:03\nTxorierriko Zerbitzuen Mankomunitatearen Enplegu eta Sustapen Ekonomiko Zerbitzutik, EGAZ Txorierritik, jakinarazi duten moduan, iaz 554 lagunek topatu zuten lana zerbitzu horren bidez. Horietatik, 495ek besteren kontura aurkitu zuten lana; eta 59k autoenpleguaren bidez. Kontratazioen % 16 mugagabeak eta lanaldi osokoak izan ziren.\n2017an, guztira 370 enpresak jo zuten EGAZ Txorierrira, aurreko urtean baino % 24,16 gehiago, eta 1.360 lanpostu eskaini ziren. Enpresek, besteak beste, profil hauek eskatu zituzten: teknikariak eta profesional zientifiko eta intelektualak (% 21), eskulangileak eta manufaktura-industrietako eta eraikuntzako langile kualifikatuak (% 17), laguntzaileak (% 17), administrariak (% 14), oinarrizko langileak (% 12) eta zerbitzuetako langileak (% 12). Enpresak izan ziren nagusiki merkataritzaren eta ostalaritzaren sektorekoak (% 26,03), manufaktura-industriakoak (% 24,61) eta adar profesional eta zientifikokoak (% 13,15). Gainontzekoak administraziokoak (% 6,5), hezkuntzakoak (% 6,5), garraioaren eta salgaien sektorekoak (% 6,22) eta eraikuntzaren sektorekoak (% 5,94) izan ziren.\nEGAZ Txorierritik esandakoaren arabera, eskualdean % 8ko langabezia-tasa zegoen 2017. urtearen bukaeran, eta zifra hori 2016ko baino 0,68 puntu hobea da. Gainera, Txorierriko langabezia-tasa Bizkaikoa eta Euskadikoa baino txikiagoa da. Eustaten datuen arabera, tasa horiek % 13,07koa eta % 11,90koa ziren hurrenez hurren, 2017ko abenduan.


Elkar, Donostia - Arantzazu, Oñati, 2005, 156 or. (23 x 14) — Adio\nEdukia : 1. Orbelaun-Arantzazu – 2. Arantzazuko bide zaharrak – 3. Tel Aviv – 4. Poetikari buruzkoak – 5. Nire denborak eta bakardadeak – 6. Nire gauzak eta jendeak – 7. Nire lurra, nire herria.\nHitzaurrea: Joxe Azurmendi\nAzala: Borja Goitia\nBizi esperientziari buruzko hainbat dimentsiotako gaiak dira nagusi obra honetan (“Bizitza”: 45 olerki); nolabait horietakotzat hartzekoak dira denborari buruzko olerkiak ere (9). Izadia edota lurra ziotzat daukatenak 15 bat poema dira. Idazle-lanari buruzkoek ere leku aski adierazgarria dute (9 testu). Arantzazuren inguruan dira 7 testu inguru. Gai sozialek ere badute beren lekua: Jendea, Euskal Herria, Politika.\nLiburu honek poetaren idazgelan aurkituriko karpeta bateko (ZKA) materiala jaso zuen, ia osorik. Argitaratzeko prestatuta edo utzi zuen autoreak karpeta hori, ataletan banatuta eta atal bakoitzarentzako sarreratxo eta guzti. Hala ere, karpetan iradokitako azken atala –bertso bilduma txikia– kanpoan geratu zen Adio liburuan. Bestalde, “Orbelaundik Arantzazura” liburugaiko lehen idazlana, prosazkoa, “Orbelaundik Arantzazura” titulua duen beste karpeta batekoa da. Noizkoa da ZKA karpeta, eta noizkoak horko olerki eta testuak?\nLiburuko olerki batzuk, bereziki “Tel Aviv” atalekoak 1978koak edo dira, urte hartan egin baitzuen Gandiagak peregrinazioa Lurralde Santura. “Hainbat eta hainbatek ez du” hasten den olerkia ere 1980ko azaroa baino lehenagokoa da, Gandiagak aita bizirik baitu artean. Hiru testu behintzat 1980. urtekoak dira, bakoitzean seinalatuta dagoenez.\nZKA koadernoa bera eratu eta osatu badirudi 1981ean edo egin zuela, itxura guztien arabera 1982 baino lehenago.\nAdio liburuaren idazte-garaiari dagokionez, Joxe Azurmendi liburuaren hitzaurrean Gandiagaren bizitzako azken urtekotzat jotzen ditu horko olerkietako hainbat, tematikari berari begiratuz. Bestelako datuei begiratuz, berriz, lehenagokoak direla esan beharra dago; eta liburu-proiektua bera ere askotxoz lehenagokoa dela.\nLiburugaiaren azken atalerako bertso sorta batzuk iradoki zituen Gandiagak –aurretik idatziak eta kantatuak zituenak, eta Adio liburuan argitaratu ez zituztenak–. Liburu proiekturako idatzitako horien aurkibidea 1980koa edo da (agian 1981ekoa, baina abendua baino lehenagokoa); izan ere bertan aukeraturiko lehen bederatzi bertso-saioak L1G koadernokoak dira (1980), horko orrialdean seinalatuta; baina, azkena, Txillardegiri eskainia, L2G koadernoan argitaratu zuen (1981-XII-20), baina ez du horko orrialdea markatzen “Karpeta urdina” izenekokoa baino, seguruenik L2G artean argitaratu gabe zegoelako.


Eusko Jaurlaritza – Ikasle eta irakasle\nDuela bi urte pasatxo idatzi nuen hiztegiei buruzko sarrera bat; bertan “itzultzaile automatiko neuronalak” aipatu nizkizun jada. Kontua da gaiak aurrera egin duela, jakina, eta une honetan badugu euskaraz aukera bat baino gehiago eskura Sarean.\nHorietako bat Jaurlaritzaren webgunean dugu; itzultzaile “gramatikal” bat ere bdadgo. Urrian beta bertsioa aurkeztu ondoren abenduan egin zuten lehenengo balorazioa (egunean 50.000 itzulpen baino gehiago sailburuaren esanetan, besteak beste) eta mugikorretarako aplikazioaren berri eman zen. Halaber, agerraldi horretan adierazitakoaren arabera\nSare neuronalen bidezko itzulpena azken hiru urtean hasi da erabiltzen modu produktiboan, eta jauzi kualitatibo handia dakar orain arte erabilitako sistemekin alderatuta (analisi eta transferentzia gramatikaletan, sistema estatistikoetan edo hibridoetan oinarritutakoak). Itzultzaile neuronalek giza garunaren funtzionamendua imitatzen dute, eta, beraz, entrenamendua behar dute ikasteko. Sare neuronalen bidez lortutako itzulpenak erraz irakurtzen dira, koherentzia dutelako eta esaldiaren barruko elementuen arteko lotura hobeto mantentzen dutelako orain arte erabilitako itzulpen automatikoek baino […] Itzultzaile neuronalak etengabe ari dira ikasten, baina horretarako corpus elebidun handiak behar dituzte\nBaina, esan bezala, ez dagoen aukera bakarra esparru honetan. Izan ere, Elhuyarrek ere badu berea (itzultzailea.eus) eta erabilgarri dago 2019ko azarotik ordenagailu eta mugikorretarako. Seigarren hizkuntza gehitu diote urtarrilean: ingelesa gehitu diote lehendik zeuden euskara, gaztelania, frantsesa, katalana eta galegoari.\nEzagun batek itzulpenen kalitatea azpimarratu dit. Nik neuk egindako saiakeretan emaitza ez da txarra izan, oraindik azken froga falta zaidan arren, lagun batek inoiz egin duen froga bat hain zuzen: Silvio Rodríguezen hitzen itzulpena.\nNahiz eta itzulpenak onak izan, profesionalen lana beharrezkoa izango dela esaten da. Ikusiko dugu hemendik bi urtera edo bilakaera zein den… sarreren erritmoa mantentzeko eta ordurako blogak bizirik badirau, jakina.\nPosted on 2020/02/02 2020/02/07 Categories baliabideak, hizkuntzak, teknologia, zerbitzuakTags Elhuyar, Eusko Jaurlaritza, itzultzaile neuronalak, itzultzaileakLeave a comment on Itzultzaile neuronalak


Amasa-Villabona eta Zizurkilgo ikastolak hartu du lekukoa | El Diario Vasco\nGipuzkoaAmasa-Villabona eta Zizurkilgo ikastolak hartu du lekukoa\nAmasa-Villabona eta Zizurkilgo ikastolak hartu du lekukoa\nIkasleek eman eta jaso zuten lekukoa. Dagoeneko Tolosaldean da. / Lobo Altuna\nZubimusu ikastolak izango du eredu aldaketa martxan jartzeko ardura. Egun batetik urte osora luzatuko da Kilometroak\nANTXON ETXEBERRIA Domingo, 6 octubre 2019, 21:24\nEkitaldi xume eta hunkigarri batekin eman zion lekukoa Zarauzko ikastolak Amasa-Villabona eta Zizurkilgo ikastolari, Zubimusuri. Euskal Herrian errotutako hezkuntza-proiektu euskalduna aldarrikatu zuen Nahikari Gabilondo ikastolako ikasle ohi eta bertsolari zarauztarrak, Aitor Amilibiak gitarraz lagunduta: «Onar dezagun behingoz ez dugula zertan lotsatu; ez dugula zertan azalpenik eman eta barkamenik eskatu. Onar dezagun, harro, Euskal Herri osoa eta gure nortasuna ordezkatzen dituen euskal hezkuntza eredu bakarra garela».\n'Bagare' abestiaren doinuarekin atera ziren ondoren Jalgi dantza-taldeko zazpi dantzari dantzara, zazpi lurraldeak irudikatuz, tradizioa eta modernitatea uztartuz. Eskutik helduta ekarri zituzten Zarauzko haurrak lekukoarekin, eta haiek eman zieten lekukoa Amasa-Villabona eta Zizurkilgo haurrei, etorkizunari keinu eginez.\nZubimusuko Mikel Ugarte lehendakariak hartu zuen jarraian hitza. Gogora ekarriz ikastolen beharra, dei egin zuen euskara eta euskal kultura zabaltzera. 2020ko urriaren 4an Amasa-Villabona eta Zizurkilen egingo den Kilometroetara gonbidapena egin zuen, euskara mundura zabaltzera deituz. 'Izarren hautsa' doinuarekin, bizitzaren sorrera eta transmisioa lauda-tzen duen doinuarekin amaitu zuen ekitaldia Gabilondok: «Hasi saltoka, hasi barrezka! / Gogotik goza dezagun festa/, oihukatuz 'Ni, Hi, Hura…/ gure ikastolak mundura!».\nDatorren urtean ere izango da Kilometroak, baina kilometroen aurtengo ereduari atzokoan eman zitzaion amaiera. Horregatik errepikatzen zuten atzokoan megafoniaz: «Aprobetxatzeko eta ibilbide osoa egiteko behin edo bi aldiz».\nKilometroaken egungo ereduari amaiera jartzea ikastolen barne gogoeta baten ondorioa izan da. «Eredu aldaketari ekingo diogu Amasa-Villabonan eta Zizurkilen, Zubimusu ikastolaren eskutik. Egingo dugu Kilometroak, baina beste molde batekoa izango da. Besteak beste, eta gaur egungo kontsumo ohiturak erreparatuta, hori iraultzeko beste proposamen ba-tzuk indartuko dira: erronka zabaldu egingo da, zirkuituaren logika apurtuko da, gune tematikoagoak izango dira… eta Gipuzkoako ikastola guztien artean partekatuko da», azaldu zuten Ikastolen Elkartetik. «Hala erabaki dugu, eta datorren urteko Kilometroek eredu berria izango dute: handitik txikiagora, kontsumo eredutik partehartzaile bateragora, egun batetik urte osora, ikastola batetik ikastola denetara, Gipuzkoatik Euskal Herrira, jaia eta aldarrikapena uztartuz».\nA nuestros lectores «Asko gustatu zaigu ibilbidea eta giro jatorra nabari da»


Pribatutasuna Policy2 - Besca Industrial Co, SL\nhttps On: // www.bescatray.com (hemendik aurrera, ezin bescatray.com gisa aipatzen da), bisitaria pribatutasun gure kezka larria da. Pribatutasun politika Orri honek zer informazio pertsonala mota jaso ahal izango dira eta bescatray.com eta informazioa nola erabiliko da bildutako deskribatzen du.\nSearch Engine iragarkien\nbeste hainbat bezala guneak profesionalak, bescatray.com internet iragarki on inbertitzeko. Gure Iragarkiak bazkideen artean, Bing iragarkiak (Yahoo iragarkien). Ordena online publizitate ROI maximizatzeko eta xede bezeroek aurkitzeko, bescatray.com aplikatu bilatzaileak dutenen erregistroa Erabiltzaile IP eta orria ikusten fluxuen to sortutako jarraipena kode batzuk.\nEnpresa Harremanetarako Datuak\nemailak edo web inprimakien bidez bidaliko on bescatray.com bisitarien enpresa harremanetarako datu guztiak biltzen dugu. Sartutako bisitariari identifikatzeko eta kontaktua lotutako datuek zorrozki mantendu egingo bescatray.com barne erabiltzeko. bescatray.com segurtasuna eta erabilera egokia, datu horiek bermatuko du.\nbakarrik dizugu informazio pertsonala erabili behean azaltzen den bezala, zehazki duzu erabilera mota bat onartu ezean, bai garai hartan informazio pertsonala da, edo beste duzu baimena inprimaki batzuk bidez bildutako:\n1.We pertsonaren informazioa erabiliko du jartzen duzunean aginduak burutzeko.\n2.We pertsonaren informazioa erabili ahal izango duzu eskaintzen duten Eskatu duzun zerbitzu zehatzak, dendara iristeko esaterako batera.\n3.we zure informazio pertsonala erabiliko du bidaltzen diguzu galderak erantzuteko.\n4.We zure informazio pertsonala erabili ahal izango duzu bidaltzeko emailak noizean, besteak beste, gure promozioak buruz buletinak eta ohar gisa.\n5.We pertsonaren informazioa zabaldu dezakegu legeak edo lege-prozesu gisa.\n6.We pertsonaren informazioa zabaldu dezakegu ustezko iruzurra, jazarpena edo beste edozein lege, arau edo arau edo baldintzapean edo politikak Web gunearen urraketak ikertzeko.\nAukeratu ez / CORRECTIONS\nzure eskatuta, egingo dugu (a) Zuzena edo zure informazio pertsonala eguneratzea; (b) zure helbide elektronikora mezu elektronikoak bidaltzen gelditu; eta / edo (c) Zure kontuan desgaitu etorkizuneko edozein erosketak kontu hori bidez saihesteko. Bezeroak atal batean eskaera horiek egin ahal izango duzu, edo, telefonoz edo zure eskaera bescatray.com Erabiltzailearen laguntza sailarekin mezu candy@bescatray.com arabera. Mesedez, ez email kreditu-txartelaren zenbakia edo beste informazio sentikorra.


Sokamuturraren argazki lehiaketaren oinarriak plazaratu ditu AAEk - Uztarria (Azpeitia)\n2020ko ots. 12a, 16:56\nAlberto Belokik irabazi zuen iazko lehiaketa, argazki honekin. Ikusi haundiago | Argazki originala\nArgazki guztiak, sokamuturrarenak zein Karnabal girokoak, bi euskarritan aurkeztu beharko dituzte lehiakideek: 20x30 zentimetroko paperean, atzean argazkiaren izenburua eta egilearen izen-abizenak, helbidea eta telefono zenbakia idatzita; eta CD batean ere bai, argazkiak JPG erako artxiboan gordeta. Argazkiak bi formatuetan aurkezten ez dituzten lehiakideak "kanporatuak" izango direla ohartarazi dute antolatzaileek.


John Deacon, 1951. urtean jaio zen Leicesterren. Bere aitak seguroen konpainia batean egiten zuen lan eta honekin, amarekin eta ahizpa txikiarekin bizi zen. Hamar urterekin, "Tommy Steele" -plastikozkoa eta gorria zelako honela deitua- gitarra bat oparitu zioten. 1960ean familia Oadbyra joan zen bizitzera, hiriaren kanpoaldera, beraz eskolaz aldatu ziren.Nahiz eta musika asko gustatu -gehienbat The Beatles, The Rolling Stones, The Animals,The Hollies, The Dave Clark Five, The Zombies- bere hobbyrik garrantzitsuena Electrónica zen. 1962. urtean, hamaika urte bete zituenean, gitarra jotzen ikasi nahi zuela erabaki zuen, eta aurrezten hasi zen bat erosteko, egunkariak banatuz goizetan. Laister, gitarra akutika bat erosteko haina diru zuen, beraz, lagun batzuekin hasi zen entsaiatzen garaje ba\nJohn Deacon, 1951. urtean jaio zen Leicesterren. Bere aitak seguroen konpainia batean egiten zuen lan eta honekin, amarekin eta ahizpa txikiarekin bizi zen. Hamar urterekin, "Tommy Steele" -plastikozkoa eta gorria zelako honela deitua- gitarra bat oparitu zioten. 1960ean familia Oadbyra joan zen bizitzera, hiriaren kanpoaldera, beraz eskolaz aldatu ziren.Nahiz eta musika asko gustatu -gehienbat The Beatles, The Rolling Stones, The Animals,The Hollies, The Dave Clark Five, The Zombies- bere hobbyrik garrantzitsuena Electrónica zen. 1962. urtean, hamaika urte bete zituenean, gitarra jotzen ikasi nahi zuela erabaki zuen, eta aurrezten hasi zen bat erosteko, egunkariak banatuz goizetan. Laister, gitarra akutika bat erosteko haina diru zuen, beraz, lagun batzuekin hasi zen entsaiatzen garaje batean. Hamalau urterekin bere lehen banda zuen, The Opposition izenekoa. Talde honekin Leicesterren eta inguruko herrietan jotzen ibili zen. 1966ean, beste pertsona bat sartzen da taldean eta bajistak utzi egiten du, beraz Deaconek hartzen du bere lekua, bgarreb eskuko baxu EKO batekin. Beren aldaketagatik, ondoren The New Opposition izena hartzen dute.Irailean, John Beauchamp Grammar School-en matrikulatzen da, Leicesterren. Oraindik Elektronika gustoko zuen eta ikasketak gogotsu hasi zituen, baina honek bere taldearekin kontzertuak ematea galarazten zion, ohorea hartua zuenak. 1968ko martxoan, taldekideek “Art” izena jarri zioten taldeari. Erregularki jotzen zuten, baina ez ziren oso ongi konpontzen. Irailean, taldekide zaharrenetariko batek uzten du, Richard Young, beste talde batean jotzeko. 1969ko abuztuan bere azken kontzertua ematen du Art taldearekin, Beaucamp Grammar Schooleko nota onengatik Chelsea College-en hartu zutelako, Londreseko Unibertsitatean, Elektronika ikasteko.Bigarren maila hastean, musika faltan botatzen zuen eta baita taldean jotzea ere.Momentu horretan, Abbey Road , The Beatles-en albuma, bere influentzia bilakatu zen, hauek gehienbat:Come Together,Something,Oh! Darling, I Want You y Because. Hauek dira gehienak gustatzen zaizkionak, eta bere ama konbentzitu zuen musika tresnak Londresera eramateko. Hala, bere pisuko lagunak gitarra jotzen zuenez, Peter Stoddart izenekoa, beste bi gelakiderekin elkartu ziren, Deacon izeneko taldea sortuz. Baina John ordea ez zen ondo sentitzen, ez zitzaiolako taldearen soinua gustatzen. (eu)\nJohn Deacon, 1951. urtean jaio zen Leicesterren. Bere aitak seguroen konpainia batean egiten zuen lan eta honekin, amarekin eta ahizpa txikiarekin bizi zen. Hamar urterekin, "Tommy Steele" -plastikozkoa eta gorria zelako honela deitua- gitarra bat oparitu zioten. 1960ean familia Oadbyra joan zen bizitzera, hiriaren kanpoaldera, beraz eskolaz aldatu ziren.Nahiz eta musika asko gustatu -gehienbat The Beatles, The Rolling Stones, The Animals,The Hollies, The Dave Clark Five, The Zombies- bere hobbyrik garrantzitsuena Electrónica zen. 1962. urtean, hamaika urte bete zituenean, gitarra jotzen ikasi nahi zuela erabaki zuen, eta aurrezten hasi zen bat erosteko, egunkariak banatuz goizetan. Laister, gitarra akutika bat erosteko haina diru zuen, beraz, lagun batzuekin hasi zen entsaiatzen garaje ba (eu)\nJohn Deacon (eu)\nis prop-eu:writer of


Meza nagusia soilik ospatuko dute Arantzazun hilaren 9an - Noticias de Gipuzkoa\nMeza nagusia soilik ospatuko dute Arantzazun hilaren 9an\nAma Birjinaren eguneko gainerako egitaraua bertan behera utzi behar izan dute\nsara ibarguren 03.09.2020 | 00:50\nArantzazuko basilikan meza bat ospatzen. Argazkia: N.G.\ndonostia – Arantzazuko Ama Birjinaren jaieguneko egitarauak zenbait aldaketa izango ditu aurten COVID-19 gaitzak eragindako pandemia dela eta. Horrenbestez, Arantzazuko frantziskotarrek hala erabakita, irailaren 9an meza nagusia soilik egingo da eta agintariei ez zaie ohiko harrerarik zein aurreskurik eskainiko. Bestalde, Oñatiko bandak eman ohi duen kontzertua eta oñatiarren oinezko erromesaldia ere ez dira ospatuko.\nJuan Ignacio Larreak, Arantzazuko Santutegiko Goardianoak, atzo ohar baten bidez jakinarazi zuenez, festaburua horrela ospa-tzearen helburua "kutsatzeko arriskua murriztea da".\nMeza nagusia basilikaren edukierara mugatuta egingo da eta ospakizunera joan nahi duenak gonbidapena jaso beharko du Arantzazuko oroigarrien dendan, Oñatiko Txokolateixian eta egunean bertan, basilikaren kanpoaldean. Bi txartel har ditzake pertsona bakoitzak gehienez, eta elizara sartzeko beharrezkoa izango da gonbidapena aurkeztea.\nIrailaren 9ko elizkizuna 12.00etan hasiko da eta Segura Irratiak zuzenean eskainiko du. Hala ere, sarrera nagusiko ateak ordubete lehenago, 11.00etan, zabalduko dituzte jende pilaketak ekiditeko. Halaber, mugikortasun murriztua dutenek dorre handiko sarrera erabiltzeko aukera izango dute basilikara sartzeko.\nArantzazuko frantziskotarrek mezara garaiz iristea gomendatu dute, eta musukoaren erabilera eta eskuak gel hidroalkolikoz garbitzea derrigorrezkoa izango dela jakinarazi dute.\n70. urteurrena Arantzazuko Ama Birjinaren eguna berezia izango da aurten, izan ere, irailaren 9an 70 urte beteko baitira Arantzazuko Basilika berriaren (1950-1955) lehen harria jarri zutenetik.\nFrancisco Javier Sáenz de Oiza eta Luis Laorga arkitektoek diseinatu zuten tenplua eta XX. mendeko arte erlijiosoak izandako berrikuntzaren ikur bilakatu da.\nNahiz eta egoerak hala eraginda aurtengo ospakizuna xumea izango den, urteurren horren harira, Espainiako Itsuen Erakundeak (ONCE) Arantzazuko Basilikari eskainiko dio egun horretako kupoia.\nIrailaren 9an 70 urte beteko dira Arantzazuko Basilika berriaren lehen harria jarri zutenetik eta ONCEk kupoia eskainiko dio egun horretan\nEgoerari egokitutako ohiko ikastaroak eskainiko ditu AEK-k.


Beti Gazte – 7 orrialdea – Irunero\nKategoria: Beti Gazte\n2018(e)ko abenduak 17 No Responses\nIkasleentzako laborategi naturala Plaiaundi Institutuko lurretan\nPlaiaundi institutuko ikasle eta irakasleek ikastetxeko lurretan eraikitako hiru putzuak erabiltzen dituzte saio praktikoak lantzeko. Joan den ikasturtean eraikitako putzuekin lanean jarraitzeaz gain, aurten txikiagoak diren hiru putzu berri eraiki dituzte, oraingoan, Plaiaundiko Parke Ekologikoaren barnean. Ana Uriz, Carlos Cruz...\n2018(e)ko abenduak 4 No Responses\nRaquel Calvo da Asexora-T zerbitzuko hezitzaile eta sexologo berria\nRaquel Calvo da Asexora-T sexu-hezkuntza zerbitzuko hezitzaile eta sexologo berria. Martindozenea Gaztelekuan hilabete bakoitzeko azken ostegunean 17:00etatik 20:00etara aholkularitza zerbitzua kudeatzen du gazteen galderak erantzun edo bitxikeriak konpartitze...\n2018(e)ko azaroak 16 No Responses\nAITOR SAN MARTIN, idazlea: “Idazten urteak daramatzadan arren, argitaratu dudan lehen liburua da hau”\nAitor San Martin gazte irundarrak bere lehen nobela kaleratu berri du. “Asesino entre pupitres” izenburua duen nobela beltz honek Irungo Txingudi Ikastolan jazotako hilketen inguruko istorio misteriotsua kontatzen du. Hilketa eta gertakari misteriotsuez ga...\n2018(e)ko azaroak 5 No Responses\nMiriam Loidi, artista irundarra:“Media garbitzeaz gain, bildutakoarekin gauza berriak sor daitezkeela erakutsi nahi izan dut”\nAzaroaren 4ra arte ikusgai egongo da Irungo Martindozenea Gaztelekuan Miriam Loidi artistaren erakusketa. “Jaizkibel bidea eginez” izenburuaren barnean liho bitartez sortutako gofratuak eta laten bidez egindako estanpak biltzen ditu erakusketa. Jaizkibel m...\n2018(e)ko urriak 30 No Responses\nBidasoatik Mundura sasoi erronkak lanean jarraituko du 2018-2019 ikasturtean\nBidasoatik Mundura 2018-2019 ikasturteko erronka berriei aurre egiteko lanean hasi da jada. Jolas eta jarduera bitartez gazteen egunerokotasunean ohitura osasungarriak txertatzeko helburua du programa honek. Era honetan, gaztek ohitura osasungarriak bereganatz...\n2018(e)ko urriak 4 No Responses\nUnai Arretxe, MotoStudent Lehiaketako parte-hartzailea: “Klasifikazioan ahalik eta postu altuena lortzea gustatuko litzaiguke”\nUrriaren lehen astean zehar ospatuko da V. MotoStudent Lehiaketa. Nazioarteko 17 unibertsitateetako 1500 ikaslek eraikitako motoak proban jartzeko aukera izango da. Unai Arretxe Mekanika ikasle irundarrak Gipuzkoako Ingeniaritza Eskolaren taldearekin parte har...\nMARÍA MARTÍN, abeslaria: “Ezin naiteke musikarik gabe bizi”\nAmetsa Txiki abesbatzaren barnean abiatu zen Maria Martin abeslari gaztea musikaren munduan. Donostiako Kontserbatorioan Erdi-mailako Kantu gradua egin ostean, Musikenen Goi-mailako graduari ekingo dio aurten, bere talentua etorkizuneko ogibidean bihurtzeko fo...\n2018(e)ko irailak 10 No Responses\nEsperientzia ahaztezinak elkartrukatzen\n“Youth for Leadership” izeneko elkartrukean parte hartu du udara honetan Iciar Iguiñizek Greziako Salónica (Thessaloniki) hirian uztailaren 5etik abuztuaren 5era egin den elkartrukean kultura ezberdinak ezagutzeko aukera izan du beste bost gazte ...\n2018(e)ko abuztuak 21 No Responses\nDena prest dago abuztuaren 16tik 19ra Moskuko Jaiak ospatzeko\nAbuztuaren 16tik 19ra ospatuko dira Moskuko jaiak. Autodefentsa tailer feministaren antolakuntza da aurtengo jaietako nobedade nagusia. Uranzuko frontoiaren lanak direla eta, aurten kirol arloaren hutsunea nabarituko da jaietan, ez baita Pala txapelketarik ego...\n2018(e)ko abuztuak 10 No Responses\nUdalak gazteen emantzipazioa errazteko diru-laguntzak emango ditu\nAbuztuaren 31ean bukatzen da laguntza eskatzeko epea Irungo udalak gazteen emantzipazioa errazteko diru-laguntzen esleipenerako prozesua martxan du. Guztira, udalak 75.000 euro banatuko ditu laguntzak eskuratzen dituztenen artean. Laguntza hauen bitartez udala...\n« Aurrekoa 1 … 5 6 7 8 9 … 15 Hurrengoa »\nLarunbatean 20:30etan Moskun arrazakeriaren eta indarkeriaren kontra egiteko elkarretaratzea deitu dute hiriko hainbat eragilek\nIrungo alkateak Europako funtsek Covid ondoko biziberritzea laguntzea espero du\nSantiagotarrak klubeko lau ordezkarik parte hartu dute Junior eta 23 Urtez Azpiko Munduko Sprint Txapelketan\nAsteklimak hainbat jarduera antolatuko ditu datorren astean Irunen


Granada bulegoak - Wikipedia, entziklopedia askea.\nGranada bulegoak Bilboko eraikin bat da.\nAbando auzoko On Diego Lopez Haroko kale nagusiaren 38. zenbakian dago, Moyua plazatik hurbil.\n1973-1976 artean Jose Maria Garcia de Paredes eta Carlos Martinez de Diego arkitektoek proiektatu eta eraiki zuten.\nGaur egun bertan La Caixaren ordezkaritza bat dago.


Ibarruriko Andra Mariaren eliza, Ama Birjina Agorrilakoaren izenekoa, Elizalde auzoan kokaturik dago, sakantxo batean.\nBaina zehaztu beharrean gaude gaur ikusten dugun elizak XX. mendeko 20 hamarkadara arte egon zenarekin ez daukala ezelango erlaziorik; toki berean ere ez da dago, oso hur egon arren. Lehengoa XII. gizaldikoan eraiki zen; eraikuntzari buruz badago gau bakarrean eraiki zela dioen kondaira, ohiko leku batetik besterako eraikin-gai aldakuntzaren bidez. XVI. gizaldian handitu egin zuten eta kanpandorrearen eraikuntza 1.705ean amaitu zen. 1.928an erre egin zen, ondoren gaur egungoa eraiki zela lehengoaz egoen tokitik zerbait aldendurik.\nEliza hau 1.930 urteko ekainaren 29an eraiki zen, elizapeko inskripzioan ageri denez, Maria Kontzezinoko eta Maria Paz Arano Zobaran andereen eskuzabaltasunari esker, Ameriketatik dirua bidali zuten ahizpak, Gillermo Elgezabal arkitektoa izan zela.\nElizak gurutze oina dauka, planoetan zein alturan ageri dena. Nabe bakarra dauka, neurri bereko hiru zati errektangeluarretan banatuta, hauetariko bat, oinetakoa, koruaren esertokia dela, eliza-bular itxurako eliza-buruan amaiturik. Zeharretara alboetan kaperak dauzkan beste nabe bat dago.\nEraikin guztia dago harlanduztatuta kanpoaldetik; barrualdean lehenengo 75 zentimetroa bakarrik daude harlanduz eginak, hormaren gainontzekoa harlandua irudikatu nahi duen pinturaz estalita dagoela.\nAndra Mari eliza (Ibarruri, Muxika).\nErrenazimenduko arkitektura erlijiosoan ere\nkuboaren, prismaren, lan soilaren baina ondo\nlandutakoaren gustua nagusitzen da. Eliza\nhonetan 1530etik aurrera, gutxi gora-behera,\nlanean hasten da. Dorrea modernoa da.\nIsurialde biko bizkar-zorua dauka, eta barrualdean nabarmengarriak dira nabe nagusian, zeharkakoan eta eliza-buruan dauden gurutze-gangak, zazpi denetara. Nabean zati bakoitzean era berdinean eginda daude, lau zain dauzkala, eliza-bularrekoak izan ezik, zazpi ditu eta.\nGanga arku fajoi apuntatuek zatitzen dute; arkuok zutabeen gainean daude eta zainak zutabeei dieten zutarri meheen gainean. Batzuen zein besteen harroin-gainetan harroin-gain korintiarrenak bezalako landare-itxurako apaingarriak ikusi daitezke, baina hauetan molorrika orriak sinkretikoagoak dira. Zutabe eta zutarriok erlaitz ozkatu txiki baten bitartez lotzen dira; erlaitz honek horma zati bitan banatzen du altueran, huts-guneak goikoan daudela. Zutabe eta zutarrien oinarriak lehen deskribatu dugun harlanduzko hormaren altueran daude. Alboetako kapera biez orain arte esandako guztia esan daiteke, gauza batetan izan ezik, zainei eusten dieten zutarriak behegaineraino heldu beharrean bide erdian moztuta daudelako.\nKanpoaldeko elementu euskarriak barneko banaketaren adierazle ere badiren oin errektangeluarreko zurkaitzak dira. Mota bikoak dira: alboetako eta eliza-bularrekoak mehetuz doan gora doazen heinean, baina zati bitan, nahiko pendoitz nabarian amaituz; aurrealde nagusikoak ere pendoitzean amaitzen dira, baina mailaka, zati bitan barik. Ez bata ez bestea ez dira teilatu gainera heltzen.\nArgi-sarrera guztiak daude altuera berean; nabe nagusian elizpearen gainetik. Eliza-bularrean hiru huts-gune daude, bat alboetako kapera bakoitzean eta sei nabe nagusian, bi banaturik dagoen zati bakoitzean, ezker-eskuman. Denak dira ezaugarri berekoak: puntu erdikoan turut antzekoak eta barrualdean ebakidura nabarmen bakoak, kanpoaldean ozkadura konbexo txikiak buruturik daudela. Oinetan, alboetan kanpotik arku lobulatuak diren gezi-leiho antzeko leiho dinteldun txiki bi dituen argi-behea dago. Deskribatu berri dugun multzo hau kanpoaldean arku apuntatu handi batean bornaturik dago. Aipagarria da deskribatu ditugun huts-gunen guztietan argi-bahe polikromatuak daudela, irudi geometrikoez apaindurik.\nElizara sartzeko hiru ate daude. Hiru sarrerotatik garrantzitsuena oinetan dago eta beste biak nabe nagusiaren alboetan. Azken bi hauek berdin samarrak dira, barnean zein kanpoan, puntu erdiko arku bi dira. Sarrera ate nagusia oinetan dago; gainean, sarrerari turut itxura emanez, puntu erdiko hiru arku dauzkan ate dintelduna da. Azkeneko arkibolta zehar-mehaka egindako irudi batez apainduta ageri da, eta baita gainean arkuak dauzkan harroin-gainean ere, dintelarena egiten duela. Arkuok elkarri dioten zutabeen gainean daude, lehenengoa izan ezik, hau landare apaingarriz apaindutako harroin eta harroin-gainadun zutarri txikia da eta. Tinpanoko apaingarria argi-bahe erdia da.\nElizapea nabe nagusiaren inguruetan dago, nola ebanjelioaren aldetik, hala eta epistolarenetik, “u” itxura hartuz, nahiz eta aldeetariko bat kanpandorrearen egiturak mozturik egon eta Epistolaren aldean zeharkako naberaino heldu beharrekoan zerbait aurrerago baino ez heldu. Isurialde biko sarrera-ate nagusiaren aldean ezik, isurialde bakarreko bizkar zorua dauka eraikinak. Guztia ere, harroin-gainak baina ezelango apaingarririk ez daukaten oin karratuko zutarrien gainean eraikita dago. Goren dagoen aldeari arku fajoi okertuek eusten diote eta kanpoaldean teilatutxoaren tontorrera heltzen ez diren oin errektangeluarreko zurkaitz bik, pendoitz nabarian amaituz. Elizpearen gainontzekoa dintelduna da, baina erdigune honetara goialdean hiru errosetoi dauzkan puntadun arku bat igaroz sartzen da.\nKoruak azkeneko zati guztia betetzen du; sarrera nagusia beronen azpian dago. Hiru arkuk eusten diote, alboetako biak puntu erdikoak eta erdikoa karpanela.\nHonez gain, zoko-dorrea dauka oinetan. Lau zati desberdinez osoturik dago: behekoa elizpearen goialderaino heltzen dena eta beronen osagai ere bada, bertara puntu erdiko arkuen bidez heltzen dela; bigarrena nabe nagusiaren altuerara heltzen da eta bertan puntu erdiko arkuetan bornatutako gezi-leiho antzeko lau huts-gunen nabarmendu behar dira hurrengo zatia kanpandorrerako bidea ematen duen tartekoa da, bere alde bakoitzean puntu erdiko hiru huts-gunez osaturik dagoena eta goitik zein behetik beste zatiengandik bereizteko ozkadura konkaboz apaindutako erlaitza daukana; goikoa xake-koadroren imitazioa da, baina mukulu kurboekin; honenbestez, kanpandorrera heldu gara, azkeneko zatira: lau aldeetan arku puntadunetan irekita dago eta alderik batean puntu erdiko arku bi daude. Eraikin guztian ertzak zurkaitzez buruturik ageri dira, lehen deskribatutako erakoak.\nBeraz, eraikin hau estilo neoerromanikoa da eta kalitate handikoa; ezer bereziki aipatzekotan bere mukuluen biribiltasuna litzateke.\nAltzariek ez daukate aparteko interesik.


Ane Larrañagak diseinatu du Umore Ona elkartearen haur danborradarako jantzi berria\nBerriak Ane Larrañagak diseinatu du Umore Ona elkartearen haur danborradarako jantzi berria\n2016/02/12, Ostirala - 11:18\nUmore Ona elkarteak antolatzen dun haur danborradarako jantzi berria diseinatu du Ane Larrañaga diseinatzaileak.\nDiseinatzaileak eta Umore Onako kideek, Sonia Vazquez zinegotzia bidelagun zutela, atzo aurkeztu zuten jantzi berria. Azkoitiko Zalduntxoek erabiltzen zituzten janzkeretan oinarrituta egin dira jantziak. Bi koloren egin dira txaketak, bata danbor-joleentzat eta bestea barril jotzaileentzat.\nIaz jantziak berritzea erabaki zen baina Azkoitiko herriarekin lotura bilatuz. Horregatik, konpainia bat iaz pelotariz jantzita atera zen. Aurten, beste batek Zalduntxoen jantziak estreinatuko ditu eta aurreratu zutenez atzoko aurkezpenean, datorren urtean abarketariz jantzitakoak ere izango dira.\n51. edizioa apirilaren 2an izango da. Parte hartu nahi duten haurrek ikastetxean bertan izena eman ahal izango dute datorren astelehenetik aurrera, alegia otsailaren 15etik aurrera.\nEntseguak martxoaren 7an hasiko dira eta astelehenetan, asteazkenetan eta ostegunetan izango dira 19:00etatik 20:00etara bitartean.


Gertu dago dena Kirol Elkartearen egunerako - Eskoriatza - Goiena.eus\nGertu dago dena Kirol Elkartearen egunerako\nMiren Arregi 2015-05-25 16:10\nIaz, Eskoriatzako plazan, Eskoriatza Kirol Elkartearen egunean. | goiena\nAreto futboleko eta mendiko saila, saskibaloikoa eta pilotakoa batzen ditu Eskoriatza Kirol Elkarteak eta horien guztien jaia egingo dute datorren zapatuan, maiatzaren 30ean Eskoriatzan. Ez horiena bakarrik, herritarrena ere izango baita. Helburua, kirola herritarrengana hurbiltzea eta kirol elkarteko taldeei bultzada bat ematea.\nZazpigarrenez antolatuko dute Eskoriatza Kirol Elkartearen Eguna herrian. Pixkanaka, gainera, indarra hartzen doan ekintza da, eta maiatzaren 30ekoa, jendetsua izango dela aurreikusten dute antolatzaileek: "Gutxienez 150 pertsona batu gura ditugu bazkarirako", dio areto futboleko entrenatzaile Narciso Pavok.\nGoizeko hamarretan hasita\nGutxienez herriko hiru gune beteko dira ekintzaz. Izan ere, horiek egingo dira kiroldegian, Ibarraundin eta baita herriko plazan ere. Jaia izanik, kirola eta festa bateratuko ditu egunak. Goizeko hamarretan hasiko da dena, kiroldegian. Ordu horretan, beteranoen saskibaloi partidua egongo da. Hamarretan, baita ere, eguneko ekitaldi garrantzitsuenetariko bat hasiko da. Alegia, Jesus Candelas areto futboleko entrenatzailearen hitzaldia. Ibarraundin izango da hori. Hitzaldiaren ostean, klase praktikoa egiteko aukera egongo da, hori baina, kiroldegian.\nBien bitartean, herriko plazan, txistorra eta sagardo dastaketa egongo da eta baita umeendako jolasak ere; puxikak, eskulanak... Herri bazkarian paella erraldoia egingo da: "Iaz ere egin genuen paella eta ederra atera zen. Aurten errepikatzea erabaki dugu", dio Narciso Pavok. herri bazkarira joan ahal izateko txartelak salgai daude dagoeneko, kiroldegian, Inkernun eta Akeitan, 9 eurotan. Kirol elkarteko bazkide direnenendako, 7 eurotan egongo dira txartelak. Antolatzaileek herritar guztiei dei egin diete egun horretan egingo diren ekintzetan parte hartzera eta bereziki, herri bazkarian parte hartzera. Arratsaldean, 16:00etatik aurrera, umeendako jolasek jarraipena izango dute eta bi txapelketa ere egingo dira; Areto futboleko trebeziak erakutsi beharko ditu baten parte hartzaileak eta binakako saskibaloi jaurtiketak egitean oinarrituko da bigarrena. 19:30ean parrillada erraldoia egingo da herriko plazan eta bukatzeko, 21:30ean, Errege kopako Athletic eta Bartzelonaren arteko finala ikusteko aukera egongo da pantaila erraldoian.\nEgun osoko jaian zerbait nabarmendu behar bada, hori da zalantza barik, Jesus Candelas entrenatzaile sarituaren hitzaldia. Candelas Irango areto futboleko selekzioko entrenatzailea izan da orain arte eta bi bider jaso du munduko entrenatzaile onenaren titulua: "Hitzaldi ikusgarria egingo du Candelasek", dio Narciso Pavok. "Beste batzuetan ere ikusi izan dut eta berezia da hura entzutea. 2008an ezagutu nuen Madrilen eta ordutik kongresu askotan elkartu izan gara. Benetan, animatuko nituzke herritar guztiak Candelasen hitzaldian eta klase praktikoan parte hartzera", gaineratu du.\nKirola bultzatzeko, eta bereziki areto futbola eta saskibaloia bultzatzeko asmoarekin egingo da maiatzaren 30ekoa Eskoriatzan.\nJesus Candelas | areto futboleko entrenatzailea\n"Egin dezakedan ekarpen handiena nire esperientzia partekatzea da"\nJesus Candelas (Madrid, 1957) areto futboleko entrenatzaile garrantzitsu eta entzutetsu bat da. Irango selekzioko entrenatzaile izan da orain arte –ez du kontratua berritu azken bost hilabeteak zor dizkiotelako–.\nEskoriatzara zatozen lehen aldia da?\nAurrez ere egona naiz, birritan. Lehen aldian asko harritu ninduen inguruak eta bigarrenean, erabat txunditu ninduen. Sekulako parajeak dituzue eta herritarrek oso ongi hartu naute. Etxean bezala sentitzen naiz.\nHitzaldia egingo duzu eta baita klase praktikoa ere.\nGidoi barik joatea gustatzen zait, inprobisatzea. Klase praktikoan askotariko ariketak egingo ditugu.\nAreto futbolak promozionatzeko beharra du?\nFutbolak kalte handia egin dio areto futbolari. Atzean gelditu da, pentsa, kirol olinpikoa ere ez da eta emakumezkoen munduko txapelketarik ere ez dago; horrek asko esaten du kirol batez.\nBeraz, garrantzitsua da herrietan halako egitasmoak aurrera eroatea.\nBeti pentsatu izan dut egin dezakedan ekarpen handiena dela nire esperientzia partekatzea. Lagundu badezaket, ahal dudan neurrian gutxienez, egingo dut,


Forma ezberdinetako zenbait ontzi komunikatzen badira, irudiak erakusten duen bezala, ikusten da likidoak maila bera atzematen duela guzti guztietan. Itxura batean, bolumen gehiago gordetzen duen ontziak presio gehiago egin beharko luke bere oinarrian.\nFluido batek ontziaren oinarrian eragiten duen presioa likidoaren pisuari dagokiona baino handiagoa edo txikiagoa izan daiteke, horixe da paradoxa hidrostatikoa.\nAurreko kapituluan frogatu denez, fluidoen estatikaren oinarrizko ekuazioaren arabera, presioa soilik da sakoneraren menpekoa, eta ez da inolaz ere ontziaren formaren menpekoa. Irudiko ontzi guztietan, likidoaren altuera berdina denez, guztien oinarrietan presioa bera da eta, horregatik, ontzi komunikatuak orekan daude.\nParadoxa hori azaltzeko, kapitulu honetan hiru adibide aztertuko ditugu, bi sinple (zilindrikoak) eta konplikatuago bat (konikoa). Kasu guztietan eduki behar dugu kontutan gauza bera, alegia, orekan dagoen fluido batek ukitzen duen gainazal bati egiten dion indarra beti dela gainazal horrekiko perpendikularra.\nHar ditzagun bi ontzi, biak simetria zilindrikodunak, eta biek daukate likidoa altuera bereraino, h1, baina batak A1 sekzio konstantea du eta besteak, berriz, A1 azpian eta A1+A2 gainean, irudiak erakusten duen bezala.\nEzkerreko ontzian dagoen likidoak honako pisua du:\nLikidoak oinarrian egiten duen presioa hau da:\nPresioari dagokion indarra:\nEzkerreko ontzian presio-indarra eta pisua berdinak dira.\nEskumako ontzian dagoen likidoak bi zati ditu: batetik, A1 azaleradun zilindroa eta h1 altueraduna, eta, bestetik, inguruko eraztun zilindrikoa, A2 azalera eta h2 altueraduna. Beraz, pisua:\nLikidoak oinarrietan egiten duen indarrak ere bi zati ditu:\nA1 oinarrian eragindako presioa:\nEta goiko oinarrian ere, eraztun forma duena, eta A2 azalera duena:\nBi indar horiek beherantz dira, eta bi indarren erresultantea likidoaren pisua totala da.\nKonpara ditzagun orain bi ontzi hauek.\nOntziak daukan likidoaren pisua:\nOntziaren oinarrian dagoen presioa:\nEta presio horrek egindako indarra:\nPresio indarra eta pisua berdinak dira.\nOntziak daukan likidoa kenketa gisa idatz daiteke: A1 azalera eta h1 altueradun zilindroak duen likidoa, ken eraztun formako zilindroa, A2 azaleraduna eta h2 altueraduna\nm2g= ρA1h1g − ρA2h2g\nOinarrietan eragiten duen indarrak bi zati ditu:\nBatetik, A1 oinarrian egindakoa, gainean daukan likidoak egindakoa: F1= ρA1h1g, beherantz doa.\nEta bestetik, A2 azaleran egindakoa, eraztun forma duena, F2=ρA2h2g, baina indar hau gorantz doa.\nPresio-indarren erresultanteak likidoaren pisua ematen du:\nIkusten denez, paradoxa argitu egiten da kontutan hartzen badugu eraztun formako A2 gainazalak jasaten duen indarra ere, izan ere, lehen adibidean beherantz doa baina bigarrenean, berriz, gorantz.\nHonako adibide sinple hauetan egiaztatu dugunez, presio-indarrek egindako indar bertikal erresultantea eta fluidoaren pisua berdinak dira beti.\nDemagun kono formako ontzi bat, h altueraduna, R oinarriaren erradioa eta erabat likidoz beteta.\nLikidoaren dentsitatea ρ bada, orduan pisua:\n(gogoratu konoaren bolumenaren formula)\nBeraz, likido horren pisuak konoaren oinarrian egiten duen presio-indarra:\nIndar hori likidoaren pisua hiru bider da.\nParadoxa hau ebazteko kontutan hartu behar da likidoak hormetan presio-indarra egiten duela, hormarekiko perpendikularra eta goranzko osagaiaz.\nHar ditzagun hormaren gainazal-elementuak eraztun formakoak, y eta y+dy altueren artekoak. Eraztun horrek x erradioa dauka eta dy altuera, irudiak erakusten duen bezala. Gainazal horren azalera laukizuzen batena bezalakoa da 2πx luzeraduna eta ds altueraduna, non ds=dy/cosθ. Indarra kalkulatzeko, dF, azalera hori presioaz biderkatu behar da.\ndF=ρgy · 2πxds\nEta indar horren osagai bertikala soilik interesatzen zaigu:\nLikidoak horma konikoari egiten dion presio-indar totalaren osagai bertikala kalkulatzeko, eraztun guztien indar bertikalak batu behar dira, alegia, integratu. Integrala egin ahal izateko, x, y eta θ erlazionatu behar dira:\nLikidoak konoari eragiten dion goranzko indar horrez gain beheko oinarriari ere beherantz eragiten dio, eta indar erresultantea hau da:\nErresultante hori beherantz doa, eta likidoaren pisuaren berdina da.\nHiru adibide hauetan paradoxa hidrostatikoa egiaztatu dugu, alegia, likidoak oinarrian eragiten duen presio-indarra eta likidoaren pisua ezberdinak izan daitezkeela. Likidoak inguruko ormetan egiten duen indarra ere kalkulatzen badugu, eta indar horrek osagai bertikalik baldin badu, orduan paradoxa argituta geratzen da. Azkenean indar guztiak konpentsatu egiten dira.


« Aurreko erakusketaren bisita\nAltza 2021 egutegiaren banaketa »\nMikelen atxiloketa eta heriotza gogoratu eta salatzeko bide horretan, aurten ere nabarmentzeko eta pozteko bi arrazoi ditugu, bi ekimen berri ditugulako: Batetik, “Non dago Mikel?” dokumentala errealitate sendoa da jada, eta emanaldiak ugaritzeko dinamika abiatu da. Dokumentala ezinbesteko tresna da egia eta memoria atxikitzeko. Egileei gure eskerrak eta zoriona egindako esfortzuagatik.\nEta bestetik, gaur hemen iragartzen dugu Mikel Zabalzaren omenezko eskultura jarrita dagoen eremua beste arte lan batekin osatuko duela Altzako Mikel Zabalza Herri Ekimenak. Aurrerantzean MIKELEN TXOKOA deituko diogu, eta Mikelen eta harekin atxilotutakoen memoria gordetzeko gunea izango da. Gogoan izan behar da Donostiako Udalak Mikelen senideei hitz eman ziela bere memoria oroitzeko ekimenak babestuko zituela, eta mozioa onartu zuela horren inguruan. Hainbatetan Udalak atzera bota izan baditu ere Mikel oroitzeko egin dizkiogun eskaerak, azkenean, eta Udal Barrutiko aurrekontu parte hartzaileen bidetik, “Mikelen txokoa” egin egingo da. 35 urte itxoin behar izan dugu Udalaren eta herri ekimenaren arteko lankidetza lortzeko; gaitz erdi.\nBeraz, agerraldi honen bidez, dei egiten diegu herritarrei abenduaren 19an, eguerdiko 12etan, egingo den inaugurazioan parte har dezaten. Ekitaldian Covid-19ari aurre egiteko protokoloa beteko da.\nEz dugu bukatu nahi Herri Ekimenaren xedeak berretsi gabe. 35 urte pasatu dira, eta pixkanaka bada ere, emaitza txikiak lortzen ari dira, bai. Baina egia ofiziala gezurraren gainean eraikia segitzen du, eta ardura politikoa duten instituzioek ez dute aitortzarik egin; bi horiek gabe, justizia eta erreparazioa egitea zaila da oso. Oroitu nahi dugu epaitegietan geldi eta erdi ahaztuta segitzen duela kasuak. Lana egiten segitzea besterik ez zaigu geratzen, eta horretan jarraituko dugu, Mikelentzat, torturatu guztientzat, haien senideentzat eta lagunentzat egia, justizia, aitortza eta oroimena egon dadin.\nGora Mikel! Ez dugu atzenduko! Torturarik EZ, inori ez, inoiz ez, inon EZ!\n2020, Abenduak 2


Tolosan amaituko da Mutilen Xistera Zirkuituko hirugarren fasea – Euskal Heriko XISTERA Kluben Kluba\nMutilen Xistera Zirkuituko hirugarren fasea Tolosako Beotibarren amaituko da larunbat honetan, 11.0etan hasiko den jaialdiarekin. Mutilen Xistera Zirkuituko hirugarren faseko finala izateaz gain, Jose Inazio Elolaren Seigarren Memoriala ere izango da. Hirugarren Mailako finalarekin hasiko da jaialdia. Libois eta San Jose, Arakistainen eta Iriondoren aurka jokatuko dute. Lau pilotariak oso maila onean heltzen dira jardunaldi honetara.\nOndoren, Bigarren Mailako saioa helduko da, eta alde batetik Donibane Garaziko bikotea zen izatekoa, Urrutia-Haronordoquy, eta bestetik Gallletebeitia eta Garat, baina azken unean, lan arazoak medio, Harinordoquyk ezin izango du jokatu, eta bere ordez Ohyenard zuberotarra arituko da, bera izan baita fase honetako hirugarren atzelaririk onena.\nMaila honetan Urrutia ari da ezberdintasunak markatzen azken aldi honetan. Donibane Garaziko aurrelaria ikaragarrizko jokoarekin dago, eta min handia egiten du. Hala ere Galletebeitiak ez dauka eskarmentu faltarik, eta bi atzelariak ere oso seguruak direla kontuan hartuta, final hau ere oso polita iragartzen da.\nEta Lehen Mailan, berriz, Antxon eta Uranga, Gaizkaren eta Goixerriren aurka arituko dira. Final hau ere oso dotorea da. Antxon tartean egon da, seguraski faboritoak eurak izango dira. Uranga ere sasoi betean dago, baina aurrean bikote oso arriskutsua izango dute, Gaizka eta Goixeri une oso onean heltzen baitira final honetara.\nTolosako Beotibar, abenduak 7, 11.00, mutilen Xistera zirkuituko 3. faseko finala, VI Jose Inazio ELOLA memoriala.\nLibois-San Jose / Arakistain-Iriondo (3. maila)\nUrrutia-Ohyenard / Gallatebeitia-Garat (2. maila)\nAntxon-Uranga / Gaizka-Goixerri (1. maila)\nNesken Topaketak, Berriatuan\nNesken Nazioarteko Topaketen saioa izango da asteburuan Berriatuan, eta hiru egunetako jardunaldiak izango dituzte. Oraingoan, Pamierseko neskak ere izango dira, eta normalean aritzen diren guztiei batuko zaizkie.\nHiru egunetan egongo dira batuta Berriatuan, eta bertako pilotalekuan jokatuko dituzte bai kinielak, partidak era tradizionalean, eta baita jokoetara ere. Ostiralean abiatuko da saioa, 17.00etan. Larunbateko ekinaldia 11.00etan hasiko da, eta igandekoa eta azkenekoa 10.00etan. Hor amaituko dira aurtengo topaketak. Sarrera debalde izango da, eta egun zestan dabiltzan neskarik gehienak ikusteko parada izango da.


“Hernanin ondo ari gara” | Zarautz Zero Zabor\n← El mejor sistema de recuperación de envases\n“En Hernani lo estamos haciendo bien” →\n“Hernanin ondo ari gara”\nHernanin Zero Zabor taldeak deialdia egin die herritarrei datorren igandean, urtarrilak 9, eguerdiko 12:30etan Gudarien plazan egingo den agerpen publikora etortzeko, hondakinen gaian hilabeteotan herriak egin dituen aurrerapen nabarmenak aldarrikatzeko. Bilera laburra izango da: bildutakoekin argazkia osatzeaz gain, bertan agiri bat irakurriko da euskaraz “Eskuz esku, Atez ate: Ondo ari gara” dioena eta gaztelaniaz “Mano con mano, Puerta a puerta: Lo estamos haciendo bien”.\nHZZkoek diotenez, “hamar hilabeteotan sekulako pausoa eman dugu Hernanin gure hondakinak tratatzeko moduan, gure kondarren hiru laurdenak zabortegira bidaltzetik %80 baino gehiago ondo bereizita eta birziklatzeko moduan biltzera pasatu gara. Gainera, 700 familia baino gehiagok, konposta egiten du. Badakigu badaudela gauzak hobetu beharrekoak, baina egin den bidea izugarri inportantea da. Hernaniarrok dagoenekoz ez daukagu errauste planta beharrik, ez gure buruak eta ez munduko beste inor ez dugu kutsatuko, daukagun Atez Ateko sistema askoz hobea da, merkeagoa eta oso erreza”.\nBilkura honekin mezu bat ere bidali nahi zaie Hernaniren izen ona zikindu nahian dabiltzan komunikabide handiei, zaborretan nagozioa duten enpresa handiei eta horien interesak defenditzen dituzten politikoei, eskatuz errespeto handiagoz tratatzeko Hernani. Beste aldetik, oraindik bilketa ondo egin nahi ezik dabiltzan herritar bakanei eskatuko diete uzteko alde batera beren egoskorkeria.\n“Gure mezua baikorra eta alaia da”, diote HZZkoek. “Atez Atekoarekin ez dago galtzailerik, denok irabazi dugu, dirutan, ingurumenaren kalitatean eta denon osasunean. Horrela segitu behar dugu, oker dauden gauzak zuzenduz eta gauzak gero eta hobeto eginez. Hernanin ondo ari gara”.\nFiled under atez atekoa Tagged with elkaterraratzea, Hernani Zero Zabor, ondo ari gara


1980ko Andaluziako Itzulia - Wikipedia, entziklopedia askea.\n1980ko Andaluziako Itzulia\n1979 << 1980ko Andaluziako Itzulia >> 1981\nSailkapenak Sarrerakoa + 5 etapa, 720,0 km\nNagusia Daniel Willens 20:42:11 h\nErregulartasuna Pierino Gavazzi\nMendia Juan José Quintanilla\nTarteko helmugak Domingo Muñoz\n1980ko Andaluziako Itzulia txirrindularitza itzuli honen 26. edizioa izan zen. 1980ko otsailak 5 eta 10 artean ospatu zen sarrerako bat eta horietako bat bikoitza izan zen 5 etapatan banatutako 720 kilometroko ibilbidea eginez. Elchen hasi eta Rondan amaitu zen.\n72 txirrindularik parte hartu zuten 9 taldetan banatuta, proba soilik 37k amaitu zutelarik.\nGarailea Daniel Willens izan zen, proba, batez beste, 34,777 kilometro orduko abiaduran bete zuena. Puntukako sailkapena Pierino Gavazzirentzat izan zen, mendikoa Juan José Quintanillarentzat, tarteko helmugena Domingo Muñozentzat eta taldekakoa Tekarentzat.\nSarrerakoa otsailak 5 Elche - Elche (CRE)\n1.a otsailak 6 Santa Pola - Lorca 150,0\n2.a otsailak 7 Águilas - Almeria 160,0\n3.a otsailak 8 Adra - Granada 126,0\n4.a otsailak 9 Lanjarón - Rincón de la Victoria\n5.a (a) otsailak 10 Fuengirola - Marbella 27,0\n5.a (b) otsailak 10 Marbella - Ronda 94,0\nAzken aldaketa 4 apirila 2020(e)an, 17:38(e)tan\nOrriaren azken aldaketa: 4 apirila 2020, 17:38.


Sindikatuko Heldu eta Pentsionisten Arloarentzat onartezina da Eusko Jaurlaritzak pentsiodunentzako DSBEn murrizketei eustea | LAB SINDIKATUA\nEkintza Soziala Helduak eta Pentsiodunak Sindikatuko Heldu eta Pentsionisten Arloarentzat onartezina da Eusko Jaurlaritzak pentsiodunentzako DSBEn murrizketei...\nSindikatuko Heldu eta Pentsionisten Arloarentzat onartezina da Eusko Jaurlaritzak pentsiodunentzako DSBEn murrizketei eustea\n2008n onartutako legea ezartzea exijitzen du, egun 900 eurotan dagoen Lanbidearteko Gutxieneko Soldata hartzen zuena erreferentzia moduan.\nAtzo Eusko Jaurlaritzak hainbat lege proiektu onartu zituen, orain parlamentuan tramitatu beharrekoak. Hauen inguruan txosten juridikoa eskatu da, ia banan-banan lan daitezkeen edo EAH eta PSEk nahi duten moduan, denak batera eta emendakinik gabe. DSBEri dagokionez berau igotzea proposatzen dute. Bere edozein modalitatetan %3,5 igotzea eta berau jasotzen duten pentsiodunen kasuan %4,5.\nPentsiodunentzako DSBEaren igoerak Lanbidearteko Gutxieneko Soldataren (LGS) %100ekoa izan beharko luke 2008an onartutako Legearen arabera. Gobernuak ez du horrelakorik egin eta murrizketa onartezinak ezarri dizkie gehien sufritzen ari diren pentsiodunei.\nEgun, 245.340 pentsiodun dago EAEn LGSren 900 euro baino gutxiago kobratzen duena eta hortaz, laguntza jaso ahalko lukete. Hauetariko askori, Legearen araudia betetzen ez dutenei, 135 euro kenduko dizkiete hilean. Eta hori guztia kontutan hartu gabe LGS 14 pagatan ordaintzen dela eta DSBE 12tan soilik. LGS 12tan ezarriko balitz esan nahiko luke DSBEren osagarria 1.050 eurotaraino helduko litzatekeela.\nEAJ eta PSEn apustua beharrizan gorrienean daudenei eta pentsiodunei murrizketak betikotzea izan da. Eta larriagoa dena, murrizketa berriak ezartzea, azaldu dugun bezala eta 2019an LGS 900 eurotakoa izanik, kopuru honek izan beharko luke pentsionistentzako DSBEn erreferentzia bezala izan beharreko kopurua.\nGainera, Urkullu, Erkoreka eta Azpiazuren Gobernuak igoera horiek positibotzat saldu nahi dizkigu, pentsionista behartsuenei murrizketak betierekotu eta zabaltzea dakartenek. Nabarmena da EAJ eta PSEri euren bidezko aldarrikapenekin Euskal Herriko kaleetara astelehenero ateratzen diren pentsionista horiek ez dietela axola eta komunikabideetan esango dutenaren kontrara, badakite bereziki emakume pentsionistak direla kaltetuenak, pentsio baxuenak jasotzen dituztenak.\nEzin dute izkutatu emakume pentsiodunen %56,06, 159.704 pentsiodunek, 900 euro baino gutxiagoko pentsioak jasotzen dituztela. Honek suposatzen du EAJ eta PSOEren zigorra emakumeei zuzenduta dagoela bereziki. Onartezina.\nLABen Heldu eta Pentsionisten Arlotik Gasteizko Gobernuari eta EAJ eta PSE alderdiei exijitzen diogu beharrizan gorrienean daudenei murrizketak ezartzeari uzteko, bereziki pentsiodunei, duintasun adibidea ematen ari direlako urtebetetik gorako borrokorarekin.


Hasi da Euskaraldiaren bigarren edizioa - Azkoitia - Maxixatzen.eus\nIhintza Elustondo 2020-11-20 09:13\nGaurtik abenduaren 4ra bitartean egingo da Euskaraldia .Euskaldunen hizkuntza ohiturak eraldatzea eta euskararen erabilera handitzea dira helburuak. Azkoitian 1.787 herritarrek eman dute izena atzo iluntzera arte. Asteartean, azaroak 24, itxiko dute izen-ematea.\nGaur hasi da Euskaraldia, euskaldunen hizkuntza ohiturak eraldatzea helburu duen egitasmoa. Gaurtik abenduaren 4ra bitartean egingo da ariketa soziala, eta egun horietan zehar, egitasmoarekin bat egiten dutenak euskararen alde apustu egiten saiatuko dira. Hau da, euskara ulertzen duten guztiak beren egunerokoan euskarari leku gehiago egiten eta horretaz kontzientzia hartzen ahaleginduko dira. Helburua bat eta bakarra da: euskararen erabilera handitzea.\nEuskara ulertzen duten guztiak daude deituta Euskaraldian parte hartzera, eta horiek hilaren 24ra bitartean eman dezakete izena. Sarean, euskaraldia.eus webgunean eman daiteke izena, eta telefono mugikorretarako (Android zein IOS sistemadun gailuetarako) sortu den aplikazio berriaren bidez ere bai. Gainera, tokian tokian ere jarriko dituzte Euskaraldian izena emateko edota txapak jasotzeko postuak egunotan.\nUrola Kosta inguru euskalduna izanagatik, eskualdean ere badago zer hobetua, eta, beraz, antolatzaileek herritarrak animatu dituzte Euskaraldian izena ematera eta hizkuntza ohituretan aldaketak egitera. Azkoitian, esaterako, 1.787 lagunek eman zuten izena atzora arte, 153 belarriprest bezala, eta 1.634 ahobizi rolean. Gainera, herriko 31 entitatek parte hartuko dute arigune bezala aurtengo Euskaraldian.


Ekimena 2. Osasun-zerbitzuen eta gizarte-zerbitzuen arteko koordinazioa hobetzen jarraitu, Arreta Soziosanitarioko Euskal Kontseiluaren lidergotik abiatuta eta 2017-2020rako Ildo Estrategiko Soziosanitarioen testuinguruan - Gobernu Programa. Legealdia: 2016 – 2020\nEkimena 2. Osasun-zerbitzuen eta gizarte-zerbitzuen arteko koordinazioa hobetzen jarraitu, Arreta Soziosanitarioko Euskal Kontseiluaren lidergotik abiatuta eta 2017-2020rako Ildo Estrategiko Soziosanitarioen testuinguruan\nBizkaiko Foru Aldundiaren eta Euskadiko Administrazio Orokorraren arteko lankidetza-hitzarmena sinatu da, nahasmendu mental larria duten pertsonen arreta soziosanitariorako. Hitzarmen honen xedea lankidetzan aritzea da, osasun-prestazioa duten gizarte-zerbitzuak garatzeko osasun mentaleko arazoak dituzten pertsonen, eta bereziki gaixotasun mental larri eta kronifikatua duten pertsonen arretaz arduratzen diren gizarte-zerbitzuen sistemako zentroetan, edozein baldintza edo titulu juridikoaren arabera, Bizkaiko Foru Aldundiaren mende badaude, Euskadiko gizarte-zerbitzuei buruzko abenduaren 5eko 12/2008 Legearen 22. artikuluan jasotzen diren zerbitzu eta prestazioen katalogoaren barruan. (2019/12/17)\n2019ko abenduaren 17an, Bizkaiko Foru Aldundiaren eta Euskadiko Administrazio Orokorraren arteko lankidetza-hitzarmena sinatuko da, nahasmendu mental larria duten pertsonei arreta soziosanitarioa emateko. (2019/12/05)\n2019/12/05 Osasun sailburuordea\nErakundeen arteko lantalde batek hasi ditu finantzaketa soziosanitarioaren esparrua garatzeko beharrezkoak diren lanak. (2019/12/05)\nAzaroan amaitu zen baliabide soziosanitarioen katalogoa. Katalogo hori abenduan onartu zuen Arreta Soziosanitarioko Euskal Kontseiluak. (2019 (12/05)\n2019ko ekainean, Osasun Sailak eta Enplegu eta Gizarte Politiketako Sailak elkarrekin izapidetzen hasi ziren gobernantza soziosanitarioaren ereduari buruzko dekretu-proiektu bat. 2019ko irailean, aurretiazko kontsulta eta informazio publikoa izapidetu ziren. (2019/12/05)\n2019ko maiatzean, Bizkaiko Foru Aldundiaren eta Euskal Autonomia Erkidegoko Administrazio Orokorraren arteko lankidetza-hitzarmena onartu da, nahasmendu mental larria duten pertsonei arreta soziosanitarioa emateko. (2019-05-09)\n2019ko apirilean, ICIC (International Conference on Integrated Care) nazioarteko biltzarra egin da Donostian, eta osasun- eta gizarte-arloko nahiz arlo soziosanitarioko 1.300 profesional baino gehiago elkartu dira bertan. Bada, bost komunikazio aurkeztu dituzte (ahozkoak nahiz idatzizkoak), Euskal Autonomia Erkidegoan proiektu soziosanitarioak garatuta lortu diren hedapenari eta mugarriei buruzkoak. Hiru foru-aldundiek, Eusko Jaurlaritzaren Osasun Sailak eta Enplegu eta Gizarte Politiketako Sailak elkarrekin egin dituzte komunikaziook. (2019-05-09)\n2017-2020ko lehentasun estrategikoen barruan aurreikusi diren ekintzak betez, talde bat sortu da 2019ko urtarrilean. Bertan, Uribe ESIak eta eskualde horretako udalerriek, Barrualde-Galdakao ESIak, Ezkerraldea-Enkarterri-Gurutzeta ESIak eta Bilbo-Basurtu ESIak hartzen dute parte, aginte-mahai soziosanitario bat garatzeko xedez. (2019-05-09)\n2019ko martxoan, baliabide eta esku-hartze soziosanitarioen katalogoa egiteko eta horiek finantzatzeko lantaldea sortu da. (2019-05-09)\n2019ko maiatzaren 6an, Arreta Soziosanitarioaren Euskal Kontseiluak bilera egin zuen, eta oniritzia eman zitzaion Gobernantza Soziosanitarioaren Ereduari. Bestetik, arreta goiztiarreko lanbide-prestakuntza egiaztatzeko tituluen, ikasketen eta lanbide-gaitasunen katalogoari buruzko dekretuaren inguruko txostena aurkeztu zen, eta egoitzetan eta ospitaleetan bizitza amaieran intimitatea eta pribatutasuna edukitzeko gomendioei buruzko dokumentua onartu. Azkenik, profesionalak ez diren zaintzaileei laguntzeko euskal estrategiaren berri eman zen. (2019-05-06)\n2018ko abenduaren 18an, historia soziosanitarioa garatzeko batzorde ordezkariak bilera egin zuen, Arreta Soziosanitarioaren Euskal Kontseilutik eratorritako manua betetzeko. Bilera hartan, aho batez onartu zen historia soziosanitarioaren proiektua, eta berori moduluka eta modu asinkronikoan egitea erabaki zen. (2019-05-06)\n2018ko lehen seihilekoan hainbat tailerretan landu da Historia Soziosanitarioaren Plan Funtzionalaren garapena. Arreta Soziosanitarioko Euskal Kontseiluak, 2018ko uztailaren 5ean, aurkeztu zuen Historia Soziosanitarioaren Plan Funtzionalari buruzko txostena, eta erabakiko da hura garatzeko neurriak inplementatzea.\n2017an, Adinekoen Egoitza-zentroen asistentzia-eredu bat garatzeko lanketa egin da, osasun-asistentziaren edukia zehaztu ahal izateko.\n2017ko azaroaren 9an, Euskalit Kudeaketa Aurreratuaren Aste Europarraren 23. edizioaren barnean, aurkeztu zen Arreta Soziosanitarioaren Ataria. Halaber, 2017ko abenduan, Arreta Soziosanitarioaren lehen buletina argitaratu zen.\n2017ko azaroaren 27an, Arreta Soziosanitarioko Euskal Kontseiluaren osoko bilkurak, 2017-2020 epealdirako Arreta Soziosanitarioko Lehentasun Estrategikoak onartu ditu. Lehendakaria bertan zela, 2018ko otsailaren 9an aurkeztu ziren Arreta Soziosanitarioaren Lehentasun Estrategikoak 2017-2020, pertsonen beharrei, eta batez ere gizatalde behartsuenei, erantzun eraginkorra eskaini ahal izateko bide-orria izan nahi duen dokumentua. Eta 2018ko apirilaren 11an Arreta Soziosanitarioaren Lehentasun Estrategikoak 2017-2020 dokumentu hori Eusko Legebiltzarrean aurkeztu zen.\n2017ko apirilean eguneratu da Osasun Sailaren eta Enpleguko eta Gizarte Politiketako Sailaren Atari Soziosanitarioa editatzeko sistema. Herritarrei eta profesionalei zuzendutako komunikazio soziosanitarioko behatoki eta erreferente da ataria. Era berean, arlo sozialeko eta sanitarioko erakundeak elkar hurbiltzeko formulak lantzen ari gara.\n2017ko urriaren 25eko Eusko Legebiltzarreko Osasuneko eta Enpleguko, Gizarte Politiketako eta Gazteriako batzorde mistoan aurkeztu zen 2013-2016 epealdirako Linea Estrategiko Soziosanitarioen Ebaluazioa. Bertan agerian geratu zenez, eremu soziosanitarioa finkatzen ari da gurean.\n2017ko apirilaren 12an egin zen Arreta Soziosanitarioko Euskal Kontseiluaren XI. Legegintzaldiko lehen bilera. Bilera horretan aurkeztu zen Ildo Estrategiko Soziosanitarioen ebaluazio-txostena 2013-2016, gauzatze-txostena eztabaidatu zen eta aurkeztutako ebaluazio-txostena onartu. Beste autonomia-erkidego batzuetako eta Europako hainbat herrialdetako arlo soziosanitarioko esperientziak azaldu eta EAEn egindako jarduerekin alderatu ziren. Hausnarketaren ondorio izan zen arreta soziosanitarioko lehentasun estrategikoak proposatzea eta, hala, Euskal Kontseiluak Talde Soziosanitarioari eskatu zion 2017-2020rako Lehentasun Soziosanitario Estrategikoak lantzea, hurrengo Arreta Soziosanitarioko Euskal Kontseilura eramateko konpromisoarekin. Azkenik, Historia Soziosanitarioaren gaia aztertu zen eta Plan Funtzionalaren proiektua egitea adostu zen.


Iruñeko espetxeari eskatzen diogu espetxe-bidea ahalbidetzeko, oztopo izateari uztea Etxerat\nIruñeko espetxeari eskatzen diogu espetxe-bidea ahalbidetzeko, oztopo izateari uztea\nETXERAT (2022-VI-13). Euskal presoak birgizarteratzeko prozesuan Iruñeko espetxea betetzen ari den zereginari buruzko hausnarketa batek ekarri gaitu gaur hona. Egiaztatu ahal izan dugu Iruñeko espetxea euskal presoek arlo juridikoan eta espetxeen arloan egin beharreko bidea erabat oztopatzen ari den jarrera mantentzen ari dela. Iruñeko espetxeko zuzendaritzari eskatzen diogu espetxe-bidea ahalbidetzeko, oztopo izateari uzteko, euskal presoen eskubideak errespetatzeko eta jarrera proaktiboak izateko.\nEtxeratek eta Sarek ikusi dugu Iruñeko espetxeko arduradunak jarrera proaktibo urriena ere saihesten ari direla euskal presoek baimen arruntak izan ditzaten edo 3. gradura igaro daitezen, legez hala badagokie ere.\nGaur egun, zazpi euskal preso daude espetxe horretan, eta guztiek dute beteta zigorraren erdia, eta ia guztiek bete dituzte kondenaren hiru laurdenak. EAEko espetxeak ez bezala, Iruñekoa estatutako espetxe-administrazioak (SGIP) kudeatzen du oraindik ere. Beste gai batzuetan gertatzen denaren antzera, inguruko beste espetxe batzuetan atzerapausoak edo ekimenik eza hauteman den bezala, Iruñeko zuzendaritza tematuta dago jarrera inmobilista batean, Eusko Jaurlaritzak kudeatutako espetxeek duten jardun-ildoaren kontrako bidetik.\nEgoskorkeria hori erabat eutsiezina da, eta, ondorioz, hasieran Iruñera destinatutako EAEko preso guztiek Arabako eta Gipuzkoako espetxeetara aldatzeko eskatu dute, Nafarroako espetxean ez zeukatelako inolako aukerarik espetxe-bidean aurrera egiteko. Duela gutxi salatu dugu egoera hori. Euskal presoen eskubide den etxera itzultzeko bidea oztopatzen edo zailtzen duten gertaerak edo egoerak ematen direnean, salatu egingo dugu gizartearen aurrean, gure eskura ditugun baliabide guztiak erabilita.\nHorrez gainera, gaurko prentsaurreko hau baliatu nahi dugu gogoratzeko oraindik ere 85 preso daudela Euskal Herritik kanpoko espetxeetan. Ezin da ulertu zergatik ez den behin betiko baztertzen urruntze-politika, eta, beraz, zergatik ez diren falta diren preso guztiak haien jaioterrira hurbiltzen, legeak ezarritakoa betez. Egoera horren aurrean, Sarek eta Etxeratek adierazi nahi dugu lanean jarraituko dugula orain arte bezala, eta ez urruntzearen kontra soilik, gaur-gaurkoz espetxean baitaude gaixotasun larriak eta sendaezinak dituzten presoak, indarrean jarraitzen baitute kondenak luzatzeko sortutako legeak, ia bizi osorako kondenak dakartzatenak, eta, lehen esan dugun bezala, oraindik ere oztopoak jartzen baitituzte hirugarren gradura pasatzeko edo\nJokabide horien helburua da herri honetan bizikidetzaren eta bakearen alde ematen ari diren urratsak eta adostasun guztiak oztopatzea. Iruñeko espetxeko zuzendaritzari eskatzen diogu espetxe-bidea ahalbidetzeko, oztopo izateari uzteko, euskal presoen eskubideak errespetatzeko eta jarrera proaktiboak izateko. Ez baikara ari onurez. Salbuespen-politika desagerrarazteaz eta lege arrunta aplikatzeaz ari gara. Eskubideez ari gara, legean jasota dauden eskubideez.\nIldo horretan, gogorarazi nahi dugu ekainaren 18an (larunbata) Sare Herritarrak manifestazio bat deitu duela Etxera bidea gertu! lemapean. Iruñeko kaleak zeharkatuko ditu, 18:00etatik aurrera, Intsumisio parketik abiatuta, salbuespen- politikaren amaiera eskatzeko.


Lau egunez egongo dira zaldi-probak Urdulizen - - Hiruka.eus\nUkberri 2014-12-04 11:23\nAurten ere Urdulizko Iparralde kiroldegiko probalekua elkargune bilakatuko da herri kirolen ehunka zalerentzat. Izan ere, abenduaren 5etik (ostiraletik) 9ra (asteartera) bitartean, Urdulizko Udalak eta Bizkaiko Foru Aldundiak antolatutako zaldi-probak izango dira herrian. Hilaren 6an (larunbatean) ez da lehiaketarik izango, "jaieguna delako", tokiko iturriek zehaztu dutenez. Hortaz, lau egunetan izango dira probak, hain zuzen ere, 5ean, 7an, 8an eta 9an, hau da, ostiralean, igandean, astelehenean eta asteartean. Probak 21:00etan hasiko dira egunero. Lehiaketa hau urtero egiten da Gabonak iritsi aurretik, eta lehen mailako dozena bat parte-hartzaile izaten da. Haietako batzuk Bizkaiko zaldirik onenen artean daude sailkatuta, adituen arabera. Parte-hartzaileak lehian arituko dira eskudirutan guztira 4.500 euroko zenbatekora iristen diren sariak irabazteko. Irabazleak 750 euro, manta eta garaikurra eskuratuko ditu. Bigarrenak 650 euro eta garaikurra lortuko ditu. Hirugarrenak, azkenik, 550 euro eta garaikurra irabaziko ditu. Gainerako parte-hartzaileek ere, hamargarrenera iritsi arte, sari ekonomikoa eskuratuko dute (baina garaikurrik ez); sarien zenbatekoak behera egingo du, sailkapenean lortzen duten tokiaren arabera. Hamargarrenetik aurrera, lehen sailkatutakoak egin duen markaren %70 lortzen dutenek baino ez dute saria (270 euro) izango. Argazkia: © Urdulizko Udala.\nParte-hartzaile guztiak lehian arituko dira, 900 kiloko ohiko harriarekin. Ahalik eta urrutienera eraman beharko dute arrastaka. Mota honetako zaldi-probetan, distantzia iltzetan neurtzen da (probalekuaren neurrien arabera, iltze bat 22 edo 28 metro artekoa izan daiteke).\nProbako sari bereziez gain, parte-hartzaileek puntuak eskuratuko dituzte Bizkaiko eta Euskadiko txapelketetarako.\nOstirala, abenduaren 5a. 21:00etan.\nMikel Garaialde (Urnieta), Unai Aresti (Laukiz) eta Fontanería Zalbide (Urduliz).\nIgandea, abenduaren 7a. 21:00etan.\nImanol Etxeberria (Orio), Egoitz Zubiaga (Berango) eta Taberna Goieta (Mungia).\nAstelehena, abenduaren 8a. 21:00etan.\nMaider Uriarte (Aulesti), Erauzkin (Mañu) eta Jatetxea Nabarniz (Nabarniz).\nAsteartea, abenduaren 9a. 21:00etan.\nJoseba Azkonobieta (Urnieta), Juan Martiartu (Aulesti) Arriola Jatetxea (Berritxu) eta Etxeberri (Itziar).


Modu onean eta une egokian emandako aholku baten garrantzia - GARA\n2007 junio 16\nModu onean eta une egokian emandako aholku baten garrantzia\nAsier Olaizola eta Joxton Olaetxea izango dira bihar Aimar Olaizola eta Abel Barriolaren botileroak. Osteguneko aukeraketan, ordea, Etxanizek hartu Olaetxearen lekua. Adituak ados jartzen ez badira ere, argi dago aholku on batek garrantzia izan dezakeela final handi batean.\nPilota munduan tradizio ikaragarria duen figura da botileroarena. Beste kirol batzuetan entrenatzaileri ematen zaion garrantziaren parekoa ematen diote zenbaitzuk aulkian eserita aholkulari, masaje-emaile edota sikologo lanetan ibiltzen den laguntzaileari. Azken hamarkadetan izan dira botilero moduan sekulako fama hartu dutenak ere, Martin Ezkurra handia esaterako, Julian Retegiri eta Patxiri horrenbeste txapel irabazten lagundutakoa.\nNormala den moduan, horrenbeste esperientzia ez du oraindik Asier Olaizolak, baina biharkoa laugarren Buruz Buruko finala izango du anaiaren botilero moduan -Lau eta Erdikoak kontuan hartuta kopurua bikoiztu egingo litzateke-. «Garbi dago pozgarria dela berriz ere hemen egotea. Nahiz eta botilero gisa izan, urtero finaletan egotea ona izaten da. Seinale anaia ongi dabilela», dio Goizuetakoak. Buruz Buruko Txapelketa eta beste lehiaketen artean alderik ba ote dagoen jakin nahi izan dugu, baina Asierrek argi dauka finala beti finala izaten dela: «Ez da desberdina, azkenean final bat beti berezia da izan Lau eta Erdikoa, Binakakoa edo Buruz Burukoa. Nahiz eta Manomanistak izen handiagoa duen, beste lehiaketetan ere final bat jokatzen ari zarenean huraxe izaten da zuretzat garrantzitsuena».\nAsierren kasua, gainera, nahiko berezia da. Botilero izateaz gain, senidea ere bada eta entrenamenduetan ere buru-belarri sartuta ibili da Aimarrekin batera. «Azkenengo bi entrenamentuetan Aimar ongi ikusi dut. Bera ere gustura geratu da eta hori izaten da azkenean garrantzitsuena, entrenamenduetan berak bere burua ongi aurkitzea», aipatu digu Asierrek egindako lanarekin pozik.\nAnaiak egin duen txapelketaz galdetuta, Asier Olaizolak onartu egiten du lehen partidan anaia ez zuela bere mailan ikusi, baina Gonzalezen aurka egindako lana asko gustatu omen zitzaion. «Ruizen kontra gaizki aritu zen, lotuta bezala ikusi nuen, ez zen pilotetara ongi jartzen. Gonzalezen kontra berriz oso ongi ikusi nuen, komentario asko izan dira Aimarren eskubi hori dela-eta, baina nik behintzat oso oso ongi ikusi nuen», argitu nahi izan du.\nAurkaria aztertzerako garaian, ahuldade gutxi ikusten dizkio Asierrek Abel Barriolari, gutxiegi aukeran. «Abeli irabazteko argi dago Aimarrek berak dakien guztia jokatu beharko duela. Hemen ez dago ezer berezirik egiten hasterik, milagrorik ez dago. Abel oso ongi dabil, aurten behin baino gehiagotan erakutsi du bere maila, eta Aimarrek irabazi nahi badu, bere armak oso ongi erabili beharko ditu», irizten dio Aimarren anaiak.\nAzkenik, olaizolatarrak oraindik ere urduritzen ote diren jakin nahi izan dugu. Bada bai, dirudienez biak urduritzen dira, kantxara irtetzen dena eta aulkian esertzen dena. «Diferentea da. Aurreneko finaletik hona Aimar helduagoa da, ezberdin hartzen ditu gauzak. Baina hemendik hamar urtera ere final bat jokatu beharko balu urduri jarriko litzateke, nahiz eta heldutasun hori nabaritzen den. Eta neure kasuan ere gauza bera. Sufritzen ez dudan eguna iristen bada, seinale txarra. Hori beti gertatuko da», aitortzen digu zintzo Goizuetako aurrelariak.\nBaten faltan, bi\nLan kontuak medio, Joxton Olaetxeak, Abel Barriolaren botileroak, ezin izan zuen osteguneko pilota aukeraketan egon. Baina nafarra ez du bihar hutsik egingo eta Abelen aldamenean egongo da zintzo-zintzo. Bere ordez, Jokin Etxanizek, Aspeko zuzendari teknikoak, Leitzako atzelariari finalean erabiliko dituzten pilotak behar bezala hautatzen lagundu zion. Etxaniz ere, botilero lanetan azkenaldian behin baino gehiagotan ikusi dugu. Arrakasta handienak Irujoren aldamenean lortuko zituen noski, baina Binakako Txapelketan ere Aspeko bikoteekin ikusi izan dugu askotan.\nLanak pilatu egiten zaizkio askotan Bergarakoari, material aukeraketak, entrenamenduak, jaialdiak..., baina Barriolaren mailako pilotari batekin lan egitea beti da errazagoa. «Gonzalez eta Aimarren arteko finalerdia atzeratu egingo zela jakin genuenean zalantza batzuk izan genituen bikoteka partiduren bat jokatu ala ez. Jokatzea aukera ona zela pentsatu genuen, gehienbat finaleko entrenamenduek-eta ekartzen duten presio hori pixkabat ahazteko. Zorionez, Abelek ongi amaitu zuen eskuetatik, ez zuen arazorik izan, eta geroztik bi aste izan ditugu finala prestatzeko, finalean zentratzeko. Aste bakarra atzeratu da finala eta uste dut ez dela izan kezkatzeko moduko zerbait», aipatzen zuen Jokin Etxanizek Donostiako Atano III.a pilotalekuan material aukeraketa amaitu bezain laister.


on 2019 Maiatza 13\nMutilek bigarren zatiari hasieran galdu zuten neurketaren ildoa, eta tolosarrek sailkapena hiru puntura estutzeko garaipena lortu zuten.\nAnaitasunak ez du lortzen bolada ona eteterik. Azkoititik zale ugari joan zen mutilei babesa ematera, baina gorrixek ez zuten ezer onik oparitzerik lortu. Lehen zatian aspaldiko sentsazio onenak eskaini bazituzten ere, bigarren zatian erreitik atera zuen Tolosak Anaitasuna minutu gutxian bi gol eginda. Sailkapena hiru puntura hurbildu dira orain tolosarrak; halere, Anaitasunak bere eskuetan du bigarren postuan mantentzea.


Pirritx, Porrotx eta Marimotots Oiartzunen izango dira . Noticias de Gipuzkoa\nPirritx, Porrotx eta Marimotots Oiartzunen izango dira\nOiartzun - Ugaldetxo kultur taldeak Pirritx, Porrotx eta Marimototsen ikuskizuna antolatu du hilaren 28rako, igandea. Emanaldi honekin, dagoeneko 22 urte dira pailazoen emanaldia prestatzen dutena, herriko txikienen gozagarri. Izaro Ansa, Arantxa Iñarra, Pello Larraia eta Xabier Urkia Ugaldetxo kultur taldeko kideek eta Josune Cousillas Kultur zinegotziak elkarrekin aurkeztu dute saioa.\nAurtengoan, Borobilean emanaldia izango da ikusgai, Katxiporreta faktoriaren azken lana. Saioa hilaren 28an izango da Elorsoro kiroldegian, 17.00etan. Hala ere, sarrerak astebete lehenago salduko dituzte: hilaren 20an, larunbata, Elorsoro kiroldegiko leihatilan.\nHaurren sarrerak bost eurotan salduko dira eta helduenak, zortzi eurotan. Bi urtez azpiko haurrek ez dute sarrerarik erosi beharko. Erosle bakoitzak gehienez zortzi sarrera erosteko aukera izango du. Egunean bertan ere salduko dira sarrera batzuk.\nIa-ia kasualitatez hasi zen Ugaldetxo kultur taldea pailazoen emanaldia antolatzen. Lehenengo emanaldia Ugaldetxoko eskoletan egin zuten duela 22 urte. Ordutik, urtero Pirritx, Porrotx eta hauen lagunak etorri dira Oiartzunera.\nHorregatik Oiartzungo Udalak Ugaldetxo kultur taldeak urte hauetan guztietan egin duen lana aitortu du, herriko familiei Pirritx, Porrotx eta Marimotots pailazoen emanaldi ludiko-hezitzaileez goza-tzeko aukera eskaintzeagatik. - A.M.


Gueñesko Udala - Paperezko soinekoen lehiaketaren edizio berria amaitu da, eta aurkeztutako soinekoen kalitatea oso handia izan da\nHerri lanak eta zerbitzuak\nPaperezko soinekoen lehiaketaren edizio berria amaitu da, eta aurkeztutako soinekoen kalitatea oso handia izan da\nIrailaren 10eko gauean ospatu zen Gueñesko Paperezko Soinekoen Lehiaketa Internazionala. Ekitaldi horrek jende ugari biltzen du aurkezten diren diseinuen kalitateari eta ikusgarritasunari esker.\nEpaimahaiaren ebazpenaren ondoren (Alicia Rueda diseinatzailea izan zen epaimahaiburu), kalitatea ziurtaturik zegoen. "Oso zaila izan da irabazleak hautatzea; izan ere, kalitate handiko lanak egin dituzte eta diseinuak harrigarriak izan dira" azaldu zuen diseinatzaile bilbotarrak.\nHAURREN KATEGORIAKO SARIAK:\nLehenengo saria: “Bichito” diseinuarentzat. Egilea: Gueñesko Mari Lolo Ruiz.\nBigarren saria: “Itsas eder”. Egilea: Gueñesko Olatz Larrauri.\nDISEINUA, ORIGINALTASUNA ETA ARTISAU LANA:\nLehenengo saria: “Pincelada de color”. Egilea: La Quadrako Sara Barrenetxea.\nBigarren saria: “El secreto de las flores”. Egilea: Cambadosko (Pontevedra) Eva Soto.\nROBERTO COMAS SARIA:\n“Luna”. Egilea: Gueñesko Marilo Uriarte.\nHaurren jantzigintza lehenengo saria\nHaurren diseinu eta originaltasuna lehenengo saria\nHaurren Roberto Comas\nHELDUEN KATEGORIAKO SARIAK:\nLehenengo saria: “Paumaren ametsa”. Egilea: Balmasedako Arte Plastikoen Akademia.\nBigarren saria: “Femme du cirque”. Egilea: Oloteko (Girona) Roberta Petit.\nDISEINUA, ORIGINALTASUNA ETA ARTISAU LANA\nLehenengo saria: “Escultura para el cuerpo”. Egilea: Cambadosko (Pontevedra) Eva Soto.\nBigarren saria: “Fluid time”. Egilea: Oloteko (Girona) Mar González.\n“Sugerencia”. Egilea: Gueñesko Marivi Merino.\nJantzigintza lehenengo saria\nDiseinu eta originaltasuna lehenengo saria\nIrailaren 10eko gauean ARENATZarte parkearen bihotzean egin da Gueñesko Paperezko Soinekoen Lehiaketa Internazionalaren edizio berria. Ekitaldi paregabea da, eta aurreko urteetan bezalaxe, hainbat ezusteko eta berrikuntza izan dira aurten.\nEzusteko eta berrikuntza horien artean bi dira nabarmentzekoak. Alde batetik, parte-hartzaileen kopurua; izan ere, azken urteotan baino jende gehiagok hartu du parte. Orotara, lehiaketa tradizional honen ibiltokitik 36 jantzi baino gehiago igaro dira, eta horien artean, hainbat urte igaro ondoren, helduen kategorian gizonezkoentzat egindako jantziak ikusi dira. Haurren kategoriari dagokionez, umeentzat egindako diseinuen artean aipagarria da 20 hileko haurtxo batentzat egindako jantzia. Beste alde batetik, aipatzekoa da eman diren sariak aurreko edizioetan baino handiagoak izan direla. Aurten 9.900 euro banatu dira guztira, hots, aurrekoetan eman zenaren bikoitza ia-ia, aurretik 4.800 euro ematen baitziren.\nUdalerriko La Cruz jaietan sartuta dagoen ekitaldi hau oihartzun handiagoa hartzen ari da urtetik urtera, eta mugak gainditzea lortu du. Horrek Enkarterrirako erakargarri turistiko bihurtu du.\nAurtengo ediziorako “Gueñesko Paper jantzien Lagunartea”-k, Gueñesko Udalaren eta Enkarturren laguntzarekin batera, egitarau anitza antolatu du. Besteak beste, aipatzekoa da Alicia Rueda izango dela epaimahaiburua. Antonio Alvarado diseinatzailea (aurretik ere egona zen) eta Bizkaiko Jostun eta Artisau Maisuen Elkarteko lehendakaria izango ditu laguntzaile.\nPaperezko soinekoen lehiaketa


Gaur hasiko da IX. Pilota Txapelketa, Alegian - Alegia - Tolosaldeko ataria\nGaur hasiko da IX. Pilota Txapelketa, Alegian\nTolosaldeko Ataria 2019-06-28 15:37\nGaur jokatuko dira festetako pilota txapelketako lehen partidak, 21:00etatik aurrera. Hasiera emateko pala partidak jokatuko dituzte neskek. Lehen partidan, Garmendia eta Mendizabal Galdos eta Huitziren aurka ariko dira, eta bigarrenean Irazustabarrena eta Erasunek Larrarte eta Maiza izango dituzte aurkari.


Irribarre bat Bularreko Minbiziaren aurkako Egunean - Clínica Ortiz-Vigón\nClínica Ortiz-Vigón > Blog > Irribarre bat Bularreko Minbiziaren aurkako Egunean\nIrribarre bat Bularreko Minbiziaren aurkako Egunean\nUrtero, urriaren 19an, Bularreko Minbiziaren aurkako Eguna ospatzen da. Egun hau minbizia mota honekiko gizartearen konpromisoa berresteko asmoarekin jaio zen. Minbiziaren Aurkako Espainiako Erakundearen (AECC gaztelerako akronimoaz ezaguna) azken datuen arabera, emakumeen artean 8tik batek pairatuko dute gaixotasuna Espainian. Izan ere, urtero 25.000 kasu berri diagnostikatzen dira. Zalantzarik gabe, osasun arloko gizartearen ardurarik handienetarikoa da eta aurreikuspenen arabera, kasuen %11ko eta %17ko igoera gauzatuko da 2020 eta 2025 urteetan, hurrenez hurren.\nHala ere, datu guztiek ez dituzte aurreikuspen negatiboak adierazten. Biziraupenari dagokionez, AECCtik baieztatzen dute “bularrezko minbiziari lotutako biziraupena nabarmen igo da azken 20 urteotan (biziraupena urtero hazten da %1,4). Urteen poderioz, informazio zabalagoa daukagu bularreko minbiziaren diagnostiko goiztiarra eta tratamendua egiteko. Horrek adierazten du Espainiko diagnostikoa egin osteko 5 urteren ondoren biziraupen-tasa %82,8koa dela”. Itxaropenerako arrazoia gizarte osoarentzat eta baita ikerkuntzaren alde apustu egiteko arrazoia nahikoa.\nGure omenaldi txikitxoa\nEz da gure asmoa bularreko minbizari buruz informazioa eskaintzea edo bere eraginaren inguruan debatea irekitzea. Baliteke zu, lerro hauek irakukrtzen zauden horrek, noizbait gaixotasun hau pairatu izana edo sufritu duen norbait gertutik ezagutzea. Horregatik, gaur, AECCk proposaturiko #TuLuchaEsMiLucha (“zure leiha nire leiha da”) goibururekin bat egin nahi dugu zuretzat eginiko bideo batekin. Zure beldurren, zure ametsen eta, batez ere, zure ausardiaren aurrean, bakarrik geratzen zaigulako gure miresasuna eta irribarrerik onena eskaintzea. Gaur eta bihar.


Global ESP Emailvision-ek Social Media Platform Objective Marketer erosten du\nOstirala, urtarrila 14, 2011 Osteguna, ekaina 9, 2016 Douglas Karr\nIaz bi konpainia horietako buruzagiekin topatu eta lan egin genuen: Posta elektroniko bideoa eta Marketin objektiboa. Emailvision-en berri eman nuen urte hasieran, harrituta geratu nintzelako nazioartekotzea ahaleginak. Haien aplikazioa globala ez ezik, ordu eremuak ere badira ... harpidedunera arte!\nKonpainiak% 40tik gorako hazkundea du urtez urte eta azkar hazten ari da Hego Amerika eta Asia osoko merkatuetara, Europan dagoeneko merkatu kuota handia izan ondoren. Batera posta elektroniko bidezko marketin hispanikoa Estatu Batuetan goraka doala, Emailvision ondo kokatuta dago ESP-i hemen Estatu Batuetan dirua lortzeko. Jatorrizko hizkuntza gehienak interfazearen bidez onartzen ez ezik, kontuen kudeaketa eta bezeroarentzako arreta zerbitzuko langileekin ere onartzen dituzte!\nManifestazio integrala ikusteko aukera ere izan genuen Marketin objektiboa zuzenean Amita Paul sortzailearen eskutik. Amita talentu harrigarria da - eta ulertzen du merkaturatzaileek datuak nola erabiltzen dituzten eta horiekin zer jarraitu behar duten. Objective Marketer enpresek sare sozialetako elkarrizketa guztiak koordinatzeko eta trafikoa zuzenean beren guneetara jarraitzeko erabiltzen duten tresna da. Tresna unibertsala da, Twitterrekin, Facebookekin, Ping.fm-rekin ... plugina edozein bitarteko sozial datorren ondoren. Guy Kawasaki zuzendaritzako kide izatea ere laguntzen du!\nOrain dela gutxi jakin genuen (marka berria) Emailvision-ek Objective Marketer erosi du! Interesgarria izango da teknologia horien arteko lankidetzak zer gordeta duen ikustea izkinan!\nZorionak bi erakundeei. Nick Heys eta bere taldea Clichy-n, Frantzian, jende harrigarria dira eta haien konpainiak espazio honetan bidea egiten jarraitzen du nazioartean. Talentu hori Amitaren ikuspegiarekin uztartzea benetan zirraragarria da! Behar bezala eginez gero, ziur nago Emailvision urte gutxiren buruan munduko posta elektronikoko zerbitzu hornitzaile handiena izan daitekeela.\nTags: e-postaposta elektroniko bideoanick heysmerkaturatzaile objektiboasocial mediasare sozialen jarraipena


Hasiera/ Gardentasun Ataria/ Erakunde-informazioa/ NUPek rankinetan daukan postua/ U-Multirank\nU-Multirank sailkapenak unibertsitateak sailkatzen ditu bost dimentsio kontuan hartuta: irakaskuntza eta ikaskuntza, ikerketa, jakintzen bestetaratzea, nazioarteko orientazioa eta eskualdeko konpromisoa. U-Multirankek ez du sailkapen bakar bat ematen; aitzitik, aukera ematen die erabiltzaileei unibertsitate jakin baten indarguneak eta ahulguneak identifikatzeko, edo gehien interesatzen zaien gaiei buruzko informazioa jasotzeko, alderdi horietako adierazleetatik abiatuz.\n2017an argitaratu den rankingaren laugarren edizio honetan, 99 herrialdetako 1.497 unibertsitatek parte hartu dute. Unibertsitate horietako 70 Espainiakoak dira, 47 publikoak eta 23 pribatuak. Gradu, master eta doktoretzako titulazioak ematen dituzten unibertsitateetarako bilaketa eginez, eta tresnan lehenetsita agertzen diren adierazleak aldatu gabe, Nafarroako Unibertsitate Publikoa 13. tokian dago Espainiako unibertsitate publikoen artean eta 24. tokian, unibertsitate pribatuak ere kontuan hartzen badira. Europar Batasunaren testuinguruan, Nafarroako Unibertsitate Publikoa sailkapenaren erdialdean dago, zehazki 299. tokian 626 unibertsitateren artean, eta 1980tik aurrera sortutakoak (147) kontuan hartuz, Nafarroako Unibertsitate Publikoa 55. tokian dago.\nUnibertsitate bakoitzaren profilaren ikuspegi bat lortzeko, hau da, bere indarguneak eta ahulguneak identifikatzeko aukera ematen du U-Multirankek. Hurrengo grafikoan Nafarroako Unibertsitate Publikorako ikuspegi sintetiko hori azaltzen da. Kalifikazio gorena lortu du honako adierazle hauetan: irakaskuntza eta ikaskuntza arloko graduen graduazio tasan, jakintza bestetaratzea arloan etengabeko prestakuntzaren bidez lortutako diru-sarrerak eta eskualdeko diru-sarrerak eskualde-garapenerako ekarpenaren eremuan.\nHalaber, U-Multirank analisi espezifiko bat egiten du edizio bakoitzean, diziplina zehatz batzuetan. Aurtengo edizioan, Ekonomia, Enpresa Zientziak, Informatika, Ingeniaritza Elektrikoa, Industria Ingeniaritza/Ekoizpena eta Ingeniaritza Mekanikoa izan dira.


Gaur, egubakoitza, dira onartzekoak argiaren tarifa berriak - Debagoiena - Goiena.eus\nGaur, egubakoitza, dira onartzekoak argiaren tarifa berriak\nLeire Kortabarria 2014-03-28 09:36\nEspainiako Ministroen Batzordea gaur, egubakoitza, da onartzekoa elektraindarraren prezioa finkatzeko sistema berria. Horrekin, subasten sistema bertan behera geratuko da eta, aldiz, egunero merkatuaren gorabeherek markatzen duten tarifaren arabera fakturatuko da.\nIndustria Ministerioak iragarri zuen sistema berria apirilaren 1ean sartuko zela indarrean; dena dela, gero argitu zuenez, "beste hilabete pare bat" behar izango ditu guztiz finkatzeko.\nHandizkako merkatuak bere gorabeherekin egunero markatzen duen tarifaren arabera kobratuko zaio kontsumitzaileari. Bi kontsumitzaile multzo daude, duten kontadorearen arabera: gehienei fakturazioko 60 egunen batez besteko tarifaren arabera kobratuko zaie; eta kontadore elektronikoak dituztenei (gutxienak) orduka fakturatuko zaie elektraindarra. Kontadoreak pixkana-pixkana aldatzen joateko plana dauka Industria Ministerioak, eta ez dago kontsumitzailearen esku berau aldatzea, baizik eta faseka dabiltza aldatzen.\nTUR duten guztiei\nIndustria Ministerioaren esanetan, sistema berriarekin, batez beste, %3 gutxiago ordainduko du erabiltzaileak; aldiz, kontsumitzaileen elkarteen iritziz, erabiltzailea babesgabe gelditzen da, aurretik ezingo baitu jakin ze tarifa aplikatuko zaion.\nIndustria Ministerioak Internet bidez jakinaraziko du eguneroko prezioa, handizkako merkatuaren arabera.\nTarifikazio berria gaur egun Azken Baliabideko Tarifa (TUR) duten kontsumitzaile guztiei aplikatuko zaie. Elektraindarra merkaturatzen duten enpresekin bestelako kontratua duenak kontratu horren arabera ordaintzen jarraituko du.\nBestalde, merkaturatzaile handiek tarifa lau bat eskainiko dute, baina sistema berriarekin ordaindu beharrekoa baino zerbait garestiagoa izango da; horren truke, aldez aurretik jakin ahal izango du bezeroak zenbat ordaindu behar duen.\nArgindarrarengatik ordaintzen den gehiena ez da kontsumoa\nLeire Kortabarria 2014 mar 13 Debagoiena\n2014a beste disgustu batekin hasi da herritar gehienondako, faktura ikusterakoan: urtarrilean %2,3 inguru garestitu da argindarra, baina larriena e...


Txikipedia:Botanika - Wikipedia, entziklopedia askea.\nLondresko Historia Naturaleko Museoko bildumako irudia.\nBotanika landareak ikertzen dituen zientzia da. Biologiako adar bat da. Botanika arloan lan egiten duten zientzialariak botanikariak dira.\nBotanika garrantzitsua da gizakiek eta animaliek landareen beharra izaten dutelako askotan: landareetatik lortzen dituzte elikagaiak eta oxigenoa. Gizakiok arropa, eraikuntzarako materialak, gai kimikoak, sendagaiak eta beste hainbat gauza sortzeko ere erabiltzen ditugu landareak.\nBotanikariek normalean alor zehatz batean jartzen dute arreta. Batzuek landare-mota desberdinak aurkitzen dituzte, izena jartzen diete, eta sailkatzen dituzte (antzekoak diren landareekin multzokatzen dituzte). Beste botanikari batzuek landareen egitura eta forma aztertzen dute.\nBotanikari askok ikertzaile gisa egiten dute lan. Ikertzaile batzuek landare-gaixotasunak aztertzen dituzte. Beste batzuek saiakuntzak edo esperimentuak egiten dituzte landareetatik ateratako produktu kimikoekin. Beste batzuek gizakiontzat baliagarriagoak diren landareak garatzen saiatzen dira.\nBotanikari askok kontserbazioan dute interesa. Batzuek kutsadurak landareetan duen eragina aztertzen dute. Beste batzuek landare arraroak babesteko egiten dute lan.\nIV. mendean bizi izan zen Teofrasto izeneko pentsalari grekoa hartzen da botanikaren sortzailetzat. XVIII. mendean Carolus Linnaeus edo Lineo deitzen zen suediar botanikariak sistema bat sortu zuen landareak izendatzeko eta sailkatzeko. Mundu osoko zientzialariek sistema hori erabiltzen dute gaur egun ere.\nAzken aldaketa 19 otsaila 2021(e)an, 15:07(e)tan\nOrriaren azken aldaketa: 19 otsaila 2021, 15:07.


Jon Arretxe: «Nire obra pantailan ikustea amets bat da» | Bizigiro | Berria\nATZEKOZ AURRERA. Jon Arretxe. Idazlea\n«Nire obra pantailan ikustea amets bat da»\nBilboko San Frantsizko auzoan idatzi zituen Arretxek Toure detektibearen abenturak, haren ikerketak kokatzen ziren leku berean. Orain, telesaila ere bertan grabatzea nahiko luke idazleak.\nSan Frantziskoko farmazien argi berdexkak argitzen du hodei grisek iluntzen duten eguna. Auzoko biztanle bat balitz bezala doa Jon Arretxe (Basauri, Bizkaia, 1963) kalean behera. Hark ere aitortu du: «Garai batean, hemengo auzokide izan nintzen; denetarik neukan hemen: lagun taldea, auzotarrak...». Izan ere, han hasi zuen idazleak bere abentura literariorik luzeena, Toure fikziozko pertsonaiarekin batera. Bilbora heldu berri zen etorkin afrikarra zen hasieran liburuetako protagonista, baina, nobelak joan nobelak etorri, ikertzaile bitxi bat bihurtuz joan zen pixkanaka. Orain, telebistara salto egitea da hurrengo erronka protagonistarentzat.\nDuela egun batzuk iragarri duzu Toureri buruzko telesail bat egiteko akordioa sinatu duzula. Nola jaso duzu berria?\nNire obraren bat zineman edo telebistan ikustea betidanik izan da nire ametsetako bat, eta ilusio askoz handiagoa egiten dit Toure aukeratu izanak.\nGaiagatik. Azkenaldi honetan arrazismoa eta xenofobia bultzatzen ari dira alderdi politiko asko. Gero eta boteretsuagoak dira gainera; gero eta boto gehiago dauzkate. Oso egoera kezkagarria dela uste dut. Horregatik, asko pozten naiz istorio hau orain pantailara eramateaz. Telesailak ikuspegi anti-xenofobo bat edukitzea nahiko nuke, liburuek daukaten bezala.\nToureri buruzko liburu ugari idatzi dituzu. Zeintzuk hartuko dituzte oinarri telesailean?\nPrintzipioz, lehenengo sei nobelak hartu, eta liburu bakoitzarekin kapitulu bat egitea da ideia. Gero, ondo aterako balitz, gehiago egiteko aukera ere zabalik egongo litzateke.\nZer esku hartze izango duzu zuk telesailean?\nBeste idazle batzuekin hitz eginda, esan didate horrelako zerbait egitea zure arima deabruari saltzea dela, kar, kar, kar! Baina espero dut ekoizleekin adostasun batera heltzeko moduan izango naizela, puntu nagusietan behintzat.\nTelesaila nolakoa izatea nahiko zenuke?\nSan Frantzisko auzoan filmatzea nahiko nuke. Dena ez bada, zati handi bat, gutxienez. Auzo honekin zorretan sentitzen naiz; hona heldu nintzenean, oso ondo hartu ninduten hasiera-hasieratik.\nZer eman dizu auzoak?\nEzagutzen ez nuen mundu bat aurkitu dut hemen. Erreparo pixka batekin ikusten nuen hasieran, baina gero ikusi nuen oso auzo bizia zela, sekulako mugimendu sozialarekin... Euskal Herrian daukagun toki interesgarriena da, nire ustez. Nobelak hemen kokatzen hasi nintzenean, hasieran zalantza egin nuen, oso errealistak baitira, eta guztia agertzen da: gauza onak eta txarrak. Baina hemengo jendeak oso ondo hartu zuen. Telesailak antzerako ikuspegia izan dezan nahiko nuke, ez dezala auzo hau delinkuentzia gune bat bezala erakutsi.\nIzan ere, hona etorri zinen nobelak idaztera, ezta?\nBai. Bi lekutan idatzi ditut, batez ere. Nobelan, Toure ikertzailea San Frantzisko kaleko 43. zenbakian bizi da, bigarren pisuan. Eta nik hortxe bertan idatzi nituen liburuak. Lehenengoa idazten hasi nintzenean, lagun baten adiskide batek salgai zeukan etxea, eta esan zidan bertan egon nintekeela saldu bitartean. Gero, etxea alokairuan jarri zuen, eta aurreko bizilagunak utzi zidan etxea. Eta bestalde, auzoan badago liburutegi oso eder bat, eta bertara ere joan izan naiz idaztera. Liburutegian pertsona bitxi asko sartzen dira, eta askotan nobeletako pertsonaiak sortzeko ideiak ematen zizkidaten.\nPertsonaiei dagokienez, zenbat daukate errealitatetik?\nBadago benetako Mamadou Toure bat, baina Afrikan bizi da. Bere familiaren Maliko etxean egon nintzen bizikletaz egin nuen bidaia luze baten ondoren, erdi gaixorik. Oso ondo hartu ninduten, eta hamabost egunez egon nintzen bertan. Lotura berezia egin genuen, eta gerora ere itzuli izan naiz bisita egitera. Mamadou Toureren emaztea ere benetan da Mariam, nobelan bezala, eta beraien alaba ere Parisen dago, protagonistaren alaba bezalaxe. Hala ere, hona ailegatu diren beste hainbat afrikar ere ezagutu ditut, bizirauteko imajinazioa eta batzuetan pikareska ere erabili behar izan dutenak. Horiek ere inspirazio iturri izan dira .\nZergatik aukeratu zenuen immigrante afrikar bat protagonistatzat?\nHasieran, pertsonaia originala izatea nahi nuelako. Baina, gerora, irakurle askok esan didate Toureren nobelak irakurtzen hasi direnetik desberdin begiratzen dituztela kalean ikusten dituzten afrikarrak. Pertsona horiek atzetik zer daukaten ulertzen lagundu die Tourek, eta zergatik dauden hemen dauden bezala. Eta niri hori entzuteak ilusio handia egiten dit.


Deserria, Euskal Memoriaren hurrengo lan monografikoaren ardatz\nErbestearen gaiari ez zaio orain arte ikuspegi zabalean heldu argitalpen monografiko batean, are gutxiago azken bost hamarkadetan gertaturikoa aintzar hartuta. Euskal Memoria Fundazioak erronka horri heldu dio, eta deserria izango da, kasu askotan izen-abizenez hornituta, aurten -azaroan- babesleek jasoko duten liburuaren ardatz nagusia.\nErbestearen kontzeptuaren inguruko atalak emango dio hasiera argitalpenari, baita epealdi historiko bakoitzean honek izan dituen berezitasunek ere. Bigarren atal batek ibilbide historikoa Nafarroako konkistaraino garamatza, I. Mundu Gerrarainoko azterketa jasota, tartean karlistadek zein Primo de Riveraren diktadurak ihesaldiengan izandako eragina jasota. Ikerketak 1936ko altxamendu faxistaren ondorengo erbesteratze masiboari heltzen dio, izan ere 150.000 pertsonak jo baitzuten orduan erbestera, Hego Euskal Herriko populazioaren % 15 inguru.\nLaugarren atalak frankismoa izango du oinarri, urtero 800 euskal herritarren ihesaldiak markatutako garaia –horietarik asko zerbitzu militarra sahiesteko-. 60ko hamarkadan, ETAren sorreraren ostean, sorturiko erbestea ere izango du hizpide atal honek. Kontrakoa ere irudi lezakeen arren, Frantziako estatuak hasieratik egin zion muzin ihesaldi aktibo horri, 1963. urtetik bertatik gertatu baitziren iheslarien lehen kanporatze eta konfinamenduak.\nLanaren azken atalak, zabalenak, 1978an Espainian Konstituzioa onartu zenetik aurrera euskal herritarren deserriak izandako epealdiak jorratuko ditu: estradizioen protokoloa, poliziatik poliziarako entregatze zuzenak, elkartasunaren kriminalizazioa, klandestinitatea eta aterpearen murrizketa, Paris eta Madrilen aldetik giza eskubide izateari uzteraino, bereziki euroagindu deiturikoa abian jarri ostean. 3.000 herritar inguruk ihes egin diote Hego Euskal Herritik tortura eta jazarpenari.\nHonez guztiaz gain, Euskal Memoria Fundazioak errefuxiatuen anonimatua hausteko pausoa emango du. Karlistadetako epealdia albo batera utzita, garai hartako erbestealdia (35.000 iheslari) oso zabala izan bazen ere dokumentazio mailan euskarririk ez duelako, XX. mendetik aurrerako erbestearen aurpegiak izen-abizenez aurkeztuko ditugu, 1914tik gaurdainoko arrasto etengabea.


EuskarAbentura 2019: Viana – Donemiliaga Kukula – Gesaltza – EuskarAbentura\nEspedizioko lehen atseden eguna eduki dute gaur jzioquitarrek, oinezko kilometrorik gabea. Ez da, hargatik, egun motela izan. Goizean goiz utzi dute Vianan lotarako leku gisa izan duten frontoia, eta autobusez mugitu dira Donemiliaga Kukulara. Bertako Yuso monastegia bisitatzeak EuskarAbenturaren leloa eta jzioquitarren beraien izenaren zentzua eta zergatia ulertzeko balio izan die. Monastegi horretan baitaukate gordeta euskarazko esaldi idatzi zaharrenak jasotzen dituen eskuizkribuaren erreplika. Esaldiok glosak dira (Donemiliagako Glosak), Aemilianensis 60 latinezko kodexaren bazterretan X. mendearen bukaeran edo XI. mendearen hasieran euskaraz eskuz idatzitako oharrak dira: “Jzioqui dugu guec ajutu ez dugu”. Yusotik aterata, berriz ere autobusez, Araba aldera egin dute, Gesaltzara. Gatzagak bisitatu ostean, herriko igerilekuan eman dituzte arratsaldeko azken orduak eta, eguna borobiltzeko, iluntzean, bertako belardian etzanda, gora begira, astronomia tailerra egin dute. Gaua izar azpian eman dute (vivac).\nPublicado en FOTOS, MULTIMEDIAEtiquetado espedizioa, Euskarabentura, gatzagak, gesaltza, jzioquitarrak, yuso\nAnterior Habiendo recorrido parte del camino francés, EuskarAbentura 2019 se adentra ahora en Araba\nSiguiente EuskarAbentura 2019: Gesaltza – Argantzun


EGA 2015 - 1. deialdia - Onartuen behin-behineko zerrenda - Atariko Probaren data\tOnartuen eta baztertuen behin-behineko zerrenda\nLehen deialdiko onartuen eta baztertuen behin-behineko zerrendari erreklamazioak egiteko epea 2015eko otsailaren 18tik 23ra bitartekoa izanen da, bi egun horiek barne direla. Egon litezkeen erreklamazioak idatziz aurkeztuko dira, Hezkuntza Departamentuko Erregistroan nahiz Herri Administrazioen Araubide Juridikoaren eta Administrazio Prozedura Erkidearen azaroaren 26ko 30/1992 Legearen 38.4 artikuluan aurrez ikusitako baliabideetako edozein erabiliz.\nOnartuen eta baztertuen behin betiko zerrenda 2015eko otsailaren 25ean argitaratuko da.\nATARIKO PROBA NOIZ: 2015eko otsailaren 28an, larunbata, goizeko 10:00etan.\nOnartuen eta baztertuen behin-behineko zerrenda109 Kb